Biznis Autor:N1 Beograd13. apr. 202122:12 > 01:0015 komentara\nPlaćamo poreze više od milijardu godišnje i ni za šta se ne pitamo, kaže Zoran Drakulić, predsednik Srpskog poslovnog kluba Privrednik, koji navodi da veliki privrednici mogu mnogo da pomognu državi, ali da do najavljivane saradnje s Vladom - nikad nije došlo. "Ono što je trend - svaka vlast rađa svoje tajkune. Danas je, nažalost, u Srbiji važno da si blizak vlasti, prave se te firme koje nažalost dobijaju veliki broj tendera, bar ono što čitamo i obavešteni smo, i mislim da to nije dobro. To treba da bude mnogo transparentnije, a bilo bi jeftinije i ova država bi imala više para za neke druge stvari", rekao je gostujući u Pressingu.\nUpitan kako država tretira velike domaće privrednike u odnosu na strane, a na konstataciju da ih obično nazivaju tajkunima, Drakulić kaže da ne misli da je tajkun i ističe – mi smo ljudi koji su uložili ogromne pare u svoju zemlju. „Nažalost, političari u Srbiji – ne samo ova, već i prethodna vlada, koristeći trenutnu socijalnu situaciju u Srbiji, pokušavaju preko nas, „tajkuna“, da svale najveći deo krivice za relativno loše stanje u privredi – da smo opljačkali ovu zemlju itd. To traje od 2003. Jedini je Đinđić, po meni, shvatio pravu ulogu velikih srpskih privrednika“, rekao je i dodao da je nekadašnji premijer razgovarao sa njima i inicirao okupljanje velikih privrednika kako bi mogli zajednički da učestvuju u nekim velikim projektima u Srbiji. Kaže da klub Privrednik danas nema komunikaciju sa Vladom Srbije, iako su u njemu 62 najveća privrednika u Srbiji. Dodaje da je premijerka 2017. tokom govora u tom klubu najavila saradnju, ali da do toga nikad nije došlo i ocenio da je to loše za Srbiju. Kaže da je u Davosu 2020. takođe dobio poruku premijerke o tome da bi trebalo da se vide, ali da nakon toga opet ništa nije desilo.\nPlaćamo poreze preko milijardu godišnje i kao takvi ni za šta se ne pitamo, kaže gost N1. Dodaje da to nije dobro i naglašava: „Nema brzog razvoja srpske privrede bez srpskog privrednika… Od ukupno zaposlenih, van javnog sektora, dakle u privatnom sektoru, mi od 10 radnika zapošljavamo devet i – ništa… Ako je važnije da se stiču politički poeni…“ Drakulić navodi da ono iskustvo koje imaju veliki srpski privrednici koriste strane firme i stranci, a „domaći ništa“.\nGovoreći o poslovanju kompanija u Srbiji, Drakulić kaže da njegove kolege jesu „maltretirane“. Samo jedan od privrednika iz kluba planira investicije od milijardu i sto miliona do 2025. godine, a 90 odsto toga u Srbiji i ostalo u regionu, preneo je. A sličnih s projektima kod nas (u klubu Privrednik) ima koliko hoćete, dodao je. Volimo ovu Srbiju, nismo ni protiv koga, hoćemo da ulažemo i nema dobra bez srpskih privrednika, treba da nas podrže, naglasio je Drakulić. On navodi da je video u planu ministra finansija Siniše Malog „poboljšavanje ambijenta za srpske privrednike“, i kaže – hajde da to vidimo, „možda će i da bude, nada se nikad ne gubi“.\nNa pitanje kako vidi to što država govori i stvara utisak da je u konstantnoj borbi sa kriminalcima u privredi i peračima para, Drakulić pita – što ih ne uhapse, navodeći da onda treba da kažu ko su oni.\nGovoreći o subvencijama stranih investitora – kaže da je bilo i onih od 84.000 evra po radnom mestu, a ranije čak i više od 100.000 evra. Ne znam tu računicu države, niko nikada nije objavio razlog zašto su tako velike subvencije, a imali smo i neke firme koje su otišle posle dve godine, kaže. S druge strane, dodaje, imamo velike srpske privrednike koji ih ne dobijaju. „Ja ne znam u klubu Privrednika da je neko dobio subvenciju… Mi smo dobili neke sitne subvencije za zapošljavanje u nekom novom pogonu, ali za – ako se ne varam – oko 200 evra, što je neznatno u odnosu na ove sume o kojima govorimo“, naveo je.\nIlustrujući odnos države prema srpskim privrednicima, kaže da država deset godina neće da sredi put pored njegove fabrike u Boljevcima, preko koga pređe 15.000 kamiona godišnje. Pred izbore tu su obećanja, a onda kad prođu – nema para, navodi. Mi smo tamo uložili 24 miliona u fabriku, zapošljavamo veliki broj ljudi, imamo jedno 500 kooperanata, inženjere plaćamo 1500 evra, kaže. Drakulić navodi da im lokalna zajednica pomaže, jer zapošljavaju ljude, i piše pisma, ali puta – nema. „Za nas nema 120.000, ali ima 84.000 evra po radniku za strance… Na kraju ćemo verovatno mi da pokleknemo, pa kad smo uložili 24 miliona, uložićemo i 120.000, koje do sada iz principa nismo hteli da uložimo“, istakao je.\nNa pitanje zašto nema kompanija iz kluba Privrednika u velikim državnim poslovima, Drakulić kaže da ne zna da li možda neko dobije poneki tender od njih 62. „Ono što je trend – svaka vlast rađa svoje tajkune. Danas je, nažalost, u Srbiji važno da si blizak vlasti, prave se te firme koje, nažalost, dobijaju veliki broj tendera, bar ono što čitamo i obavešteni smo, i mislim da to nije dobro. To treba da bude mnogo transparentnije, a bilo bi jeftinije i ova država bi imala više para za neke druge stvari. Ono što želim da pošaljem kao poruku je da moramo da dignemo standard života ovih građana. To ćemo da uradimo i na ovaj način – što ćemo da štedimo na nekim tenderima, a i tako što ćemo da dignemo privatni sektor u Srbiji. Jer stvarno je sramota da imamo danas 50 odsto penzionera, koji procenat gore-dole, koji dobijaju 25.000 dinara, od toga ne može da se živi. I imamo minimalac koji je katastrofa“, kaže Drakulić, navodeći da se ne može živeti od 32 hiljade.\nDrakulić ističe da država mora da obezbedi da se na ta minimalna primanja treba plaća minimalni porez, a ne da se plaća 56 posto na 32 hiljade. „Nego da se svede na sedam, osam odsto, a da se progresivno oporezuju oni koji imaju veća primanja“, dodaje.\nUpitan da li se ipak nada da će premijerka da održi obećanje iz Davosa 2020. i pozove ih na razgovor, Drakulić navodi da je ovo dobar trenutak za tako nešto. „Mi jako mnogo možemo da pomognemo i sada je prava prilika za dijalog, jer sve se promenilo u svetu i ništa neće biti kao pre korone… Da vidimo gde idemo dalje i u šta ulažemo, da li ima nešto u čemu mi treba da pomognemo državi… Za ekologiju Srbije hitno treba 15 milijardi, mi to ni od koga nećemo da dobijemo i te pare nemamo, a mi imamo i tu neke ideje. Pričali smo sa Beogradskom berzom, mogu da se skupe neke pare… Ima tih ideja koliko hoćete“, istakao je Zoran Drakulić.\nOfšor kompanije i napadi države\nUpitan o frontalnom napadu vlasti na ofšor kompanije, što nije bio slučaj kad je Siniša Mali bio u pitanju, Drakulić kaže da je on svojevremeno na Kipru osnovao treću firmu ofšor, odnosno Geneks – državna firma je imala ofšor na Kipru. I to ima smisla ako imate poslove u više država, nema smisla ako imate poslove samo u matičnoj državi – to vas više košta, „ili ako nemate nameru da izbegnete neki porez na kapitalnu dobit“, kaže gost Pressinga.\nNa konstataciju da se praktično razapinju svi koji imaju ofšor firme, a pri tom je državna firma Telekom jednu od svojih najvećih akvcizicija, kupovinu kablovskog operatera Kopernikus, platila na račun ofšor firme na Kipru – Kopernikuis Sajprus Ltd, Drakulić kaže: „Ako srpska firma ima neku firmu u inostranstvu, a nema međunarodne operacije, može da bude iza toga, pretpostavljam – ništa ne govorim da je tako, skriveno da se ne plati deo poreza“.\nAko vi prodajete nešto u Srbiji, a vlasnik te firme na Kipru je opet srpski državljanin, mora da se plati porez na kapitalnu vrednost ovde, kaže Drakulić govoreći uopšte o propisima.\nO frilenserima, Rio Tintu i zagađenju\nUpitan o frilenserima i predlogu Vlade, kaže da mu najviše smeta to što se radi o oblasti koja nije bila regulisana pa stoga, smatra, retroaktivno rešavanje problema nije korektno. Nije korektno da ih sada zadužujete za nešto što nije bilo predviđeno zakonom, mislim da im u ovom slučaju treba izaći u susret, pogotovo što država ima toliko stvari na kojima bi mogla da naplati porez, a ne naplaćuje, kaže gost Pressinga.\n„Kažu mi da postoji u Srbiji četiri miliona nelegalizovanih objekata, neka ne bude četiri miliona… Znam čoveka koji se zove Zoran Drakulić koji je 2004. prijavio objekat, sve legalno urađeno i odobreno, od 2004. godine ja 17 godina ne plaćam porez na razliku neku u kvadratima, a zamislite to ako govorimo o dva, tri miliona objekata. Drugo, u Srbiji nismo uradili konverziju zemljišta… To su milioni kvadrata na koje građani Srbije ne plaćaju poreze. Meni je to neverovatno… Evo ja sam sam sebe prijavio danas da 17 godina nisam platio porez na nešto na šta bih normalno platio – niko me ne zadužuje, ja sam legalno sve to prijavio“, naveo je Drakulić i dodao – „porez za frilensere nije ni mesec, 15 dana ovog što pričam, govorimo o ogromnoj sumi“.\nSrpske resurse dajemo relativno jeftino\nUpitan o „ekološkom ustanku“, kaže da su ekološki problemi veliki srpski problem. Podsećajući da Srbija ima gradove među najzagađenijim u Evropi, kaže da je jedna od stvari koje su došle sa pandemijom i to da moramo da štitimo svoju prirodu.\nGovoreći o litijumu, kaže da je to jedan resurs o kome se ubuduće „mora rešavati“, ali da se postavlja pitanje da li to moramo da rešavamo preko Rio Tinta. „Ja mislim da moramo da čuvamo srpske resurse – kao što nismo čuvali Bor, kao što nismo čuvali NIS. Mi srpske resurse dajemo relativno jeftino – za četiri posto rudne rente dajemo ono što je najvrednije u Srbiji“, ističe gost N1. Kaže da tantal treba da ostane srpski resurs, „da ga ne radi Rio Tinto nego da ga radimo mi ovde u Srbiji, jer to je jedan skup materijal“. „Ako stvarno imamo 10 posto svetskih rezervi, treba da vidimo da li žrtvovati – govorim samo o zemlji, ne govorim o zagađenju reka… Smatram da to možda može da se reši, ako ne može, ne idemo u to“, dodaje. On navodi da bismo davali materijal koji bi se koristio za baterije, a što bi rešilo veliki problem zagađenja od izduvnih gasova, ne samo u svetu nego i u Srbiji. „Trend je da 2035. bude 80 odsto električnih automobila u svetu i da će se smanjiti potrošnja fosilnih goriva, nafte pre svega, za 70 posto. Znate šta to znači za planetu“, upitao je.\nNa konstataciju da Srbija, s druge strane, širi svoje kapacitete za proizvodnju uglja i električne energije, Drakulić kaže da Srbija nema alternativu, odnosno da je ima – kroz skupu investiciju – verovatno gradnju Đerdapa 2 , a drugo su obnovljivi izvori.\nSve evropske zemlje imaju planove kako da izađu iz uglja i dobra je ova nova inicijativa ministarstva – da se zabrani upotreba u individualnim ložištima uglja i mazuta do kraja ove godine, kaže Drakulić i dodaje da, ako se to sprovede i donese zakon, „nešto je urađeno“.\nGovoreći o Boru i kineskoj firmi Ziđin, kaže da će „Kinezi da naprave čuda u Boru, proizvodiće 120.000 tona minimum, a to je 600 miliona godišnje, bez zlata, bez drugih retkih metala“. To je moglo biti u našim rukama, trebalo je da dođe ili profesioionalni menadžment ili domaći partner koji zna to da radi, ističe Drakulić. „Jedan od najboljih instituta u svetu je danas u Boru, koji će isto da nam ode, a mi smo doveli Kineze tamo i – šteta. Resursi i NIS, Bor… Mi smo imali industriju koja je trošila 120.000 tona bakra i to je sve to trebalo sačuvati“, naveo je i dodao da „ne radimo domaćinski“.\nNa pitanje kako ocenjuje odluku države o pomoći privrednicima, Drakulić kaže je prvi paket morao da ide tako zbog brzine reagovanja, ali da su (vlast) „drugi i treći paket morali selektivnije da prave“, jer ima firmi koje dobro posluju i nemaju probleme i nije im pao promet za vreme krize.\nOsvrćući se na to što su strane investicije takve da radnici rade za male pare i uglavnom jednostavne poslove, kaže da to neće dugo da traje. To sa jeftinom radnom snagom je polako prošlo vreme, možda to može u nekim krajevima, dodaje. „Doći će do migracije ili ćemo da uvozimo radnu snagu. Već danas nam fale građevinari, električari, vozači kamiona… To je neminovno“, zaključio je gost Pressinga.\nklub PrivrednikminimalacprivredaZoran Drakulić


Trampova zabrana putovanja stupila na snagu\nZabrana se odnosi na državljane Irana, Libije, Sirije, Somalije, Sudana i Jemena kao i na sve izbeglice\nZabrana putovanja koju je doneo predsednik Sjedinjenih Američkih Država Donald Tramp a prema kojoj građani šest uglavnom muslimanskih zemalja i sve izbeglice imaju teže uslove za ulazak u SAD, danas je stupila na snagu, prenosi Beta.\nZabrana se odnosi na državljane Irana, Libije, Sirije, Somalije, Sudana i Jemena kao i na sve izbeglice.\nPrema toj zabrani, osobama bez bliskih porodičnih ili poslovnih veza u SAD mogu da se odbiju vize i zabrani ulazak u zemlju. Dede i babe, ujaci, tetke, sestrići i sestričine ne smatraju se bliskim vezama.\nDržava Havaji je ranije optužila američku vladu da krši uputstva Vrhovnog suda time što nepropisno isključuje neke ljude. Američka Unija za građanske slobode, jedna od grupa koja se suprotstavlja zabrani, nazvala je nove uslove "izuzetno restriktivnim", "arbitrarnim" u isključenju ljudi i namenjenim da ocrnjuju Muslimane.


Boing najavio rekordnu proizvodnju najprodavanijeg modela 737\nAmerička kompanija Boing obavestila je svoje dobavljače da će od februara 2020. godine nastaviti proizvodnju najprodavanijeg modela 737.\nBoing je svojim dobavljačima preneo i da planira da do juna 2020. poveća proizvodnju na rekordnih 57 aviona tipa 737 mesečno.\nKompanija je na sastanku 30. jula obavestila svojih više od 100 dobavljača da ovi planovi ipak zavise od odluke vlasti o tome da li će, kako se očekuje, problematičnim modelima 737 max izdati dozvolu da ponovo mogu da lete u poslednjem kvartalu 2019.\nAkcije Boinga, najvećeg američkog izvoznika sa oko 145.000 zaposlenih, porasle su za 4,5 procenata, na 355,18 američkih dolara po akciji.\nU svojoj fabrici u Sijetlu, pored najnovijih modela 737 max, Boing u manjem broju proizvodi i ranije tipove 737, kao i vojne varijante ovog bestselera u civilnoj avijaciji.\nMeđutim, postoji skepsa po pitanju datuma koje Boing planira za nastavak proizvodnje modela 737, s obzirom na izuzetno strog nadzor koji su američke i međunarodne vlasti u civilnoj avijaciji uvele za modele 737 max posle fatalnih nesreća letelica tog tipa u Etiopiji i Indoneziji.\nNema nikakvih garancija o tome kada bi velikom broju boinga 737 max, prizemljenih širom sveta posle pomenutih fatalnih nesreća, mogla da bude izdata dozvola da ponovo lete.


Brnabić u Tirani na sastanku ministara uprave zemalja Zapadnog Balkana\nBeta 18. maja 2017. 15:05\nMinistarka državne uprave i lokalne samouprave Srbije Ana Brnabić učestvovala je danas održana u Tirani na regionalnoj konferenciji o izvršavanju javnih usluga u zemljama Zapadnog Balkana – „Inicijative i inovacije na putu ka EU“, saopštilo je njeno ministarstvo.\nNa konferenciji koju je organizovala Regionalna škola za javnu upravu (ReSPA), učestvovale su i ministarka inovacija i javne uprave Albanije, Milena Harito, ministarka javne uprave Crne Gore, Suzana Pribilović i ministarka za informatičko društvo i javnu upravu Makedonije, Marta Arsovska Tomovska.\nMinistri državne uprave zemalja Zapadnog Balkana predstavili su status reforme javne uprave u njihovim državama. Cilj održane konferencije bio je da se istaknu svi neophodni preduslovi za poboljšanje kvaliteta usluga za građane i privredu, što vodi ka racionalnim, transparentnim i odgovornim sistemima državne uprave, navodi se u saopštenju.\nZa zemlje Zapadnog Balkana, sprovođenje reformi javne uprave ostaje ključni prioritet u pristupnim pregovorima sa Evropskom Unijom. Na konferenciji je učestvovalo više od 40 govornika koji su predstavljali Zapadni Balkan, devet zemalja članica EU i regionalne i evropske organizacije i institucije.\nBrnabić je rekla u govoru da je „Srbija na čvrstom reformskom putu. Reforma javne uprave, kao treći stub u procesu pristupanja Evropskoj Uniji, jedan je od prioriteta Vlade Republike Srbije. Ministarstvo koje vodim glavni je koordinator tog procesa i ja i moj tim smo potpuno posvećeni postizanju održivih rezultata u reformi javnog sektora u Srbiji, što je veoma kompleksan proces“.\nDodala je da reforma javne administracije podrazumeva sinergiju između državnih institucija i sintezu javnih politika, koje zajedno treba da rezultiraju modernom upravom koja će biti servis građana.\nBrnabić je rekla da je prva faza smanjenja broja zaposlenih u upravi završena i da je sada fokus da „sa manje postignemo više“, odnosno da se stvori održivi sistem javne uprave koji će omogućiti bolje usluge za građane i privredu sa resursima koji su nam na raspolaganju.\nOn je rekla da je među prioritetima Vlade i Ministarstva donošenje Zakona o Nacionalnoj akademiji za stručno usavršavanje državnih službenika, i naglasila sprovodjenje plana za jačanje IT sektora, koji, po njenim rečima može biti okosnica ekonomskog razvoja Srbije.\nOve godine će na 15 tehničkih fakulteta u Srbiji biti upisano 700 studenata više na IT smerovima u odnosu na prethodne godine, a Informatika postaje obavezan predmet u višim razredima osnovnih škola već ove jeseni, rekla je Brnabić.\nTakođe je rekla da će se raditi i na završetku izgradnje naučno-tehnološkog parka Novom Sadu i otvaranju studentskog kreativnog centra u Nišu, koji će imati i prostor namenjen „start ap“ kompanijama kako bi se dodatno podstaklo preduzetništvo.\nBrnabić je istakla da je od velike važnosti sprovodjenje akcionog plana „Stop birokratiji“ – za smanjivanje administrativnih i birokratskih barijera u komunikaciji javne uprave s građanima i privredom, i u međusobnoj komunikaciji državnih institucija.


Montenegrin Bureau of Metrology - Potpisan sporazum o saradnji sa Elektrotehničkim fakultetom\nElektrotehnički fakultet, sa nekoliko partnerskih institucija, sprovodi naučno-istraživački projekat pod nazivom „Centar izvrsnosti u bioinformatici – BIO-ICT“. Taj projekat podrazumjeva primjenu novih rješenja zasnovanih na informaciono-komunikacionim tehnologijama u sektoru poljoprivrede u Crnoj Gori, u oblasti proizvodnje visoko kvalitetne hrane i ekološkog monitoringa. Osnovna primjena tog projekta odnosi se na održivu poljoprivredu, praćenje usjeva, šuma i vodenog odnosno morskog ekosistema, razvoj tehnika za kontrolu i smanjenje zagađenja vazduha, analizu i standardizaciju prehrambenih proizvoda i kontrolu kvaliteta zemljišta.\nZavod za metrologiju, kao važan segment nacionalne infrastrukture kvaliteta, biće uključen u proces primjene naprednih tehnologija u crnogorskom privrednom i naučnom sektoru. Zavod za metrologiju, u sklopu naučno - istraživačkih i inovacionih aktivnosti prvog crnogorskog „Centra izvrsnosti u bioinformatici – BIO-ICT“, svojom infrastrukturom i kompetencijom doprinijeće dostizanju potrebnog nivoa povjerenja u Internet of things (IoT), ali i izgraditi svoje kapacitete u smislu automatizacije kalibracije IoT sistema, što će značajno olakšati i ubrzati implementaciju tih sistema. Podaci Zavoda za metrologiju moći će da se koriste za razvoj informacionog sistema za davanje preporuka i izvođenje data mining tehnika za obradu podataka.


pomoć – GM Press\nRedakcija 15 januara, 2022 0 Komentara\nOd danas je moguće prijavljivanje građana starosti od 16 do 29 godina za dobijanje državne pomoći u iznosu od 100 evra. Mladi se za novčanu pomoć mogu prijaviti na portalu\nSOS linija za trudnice i porodilje, 0800-309-309\nKlinika za psihijatrijske bolesti „Dr Laza Lazarević“ otvorila je besplatnu telefonsku SOS liniju namenjenu psihološkoj podršci ženama pre, u toku i nakon trudnoće.Za mesec dana telefon SOS linije je zazvonio\nPosebna novčana naknada za avgust biće isplaćena u ponedeljak, 13. septembra, saopštila je Nacionalna služba za zapošljavanje. Novac će biti uplaćen na tekuće račune korisnika kod poslovnih banaka.Pravo na novčanu\nNa konkurs za dodelu bespovratnih sredstava ženama koje žele da započnu sopstveni posao, stigle su 103 prijave, odnosno projekta. Nekoliko najboljih dobiće ukupno 50.000 evra. Cilj je da se pomogne\nCisterne VS svakodnevno angažovane na dopuni rezervoara u selima\nTokom jučerašnjeg dana cisterne Vojske Srbije bile su angažovane na dopuni rezervoara za vodu u MZ LJutovnica i ukupno su prevezle 24600 litara vode, dok će danas biti angažovane na\nDanas se završava podela prvih 30 evra, u JUNU SLEDE DVE ISPLATE – novih 60 evra plus 3.000 dinara\nDanas, 20. maja završava se sa isplatom prvih 30 evra državne pomoći. Na red dolaze nove prijave i isplate, a u junu novac treba da očekuju dve velike grupe građana\nPočela prijava za 60 evra telefonskim putem: Poziv je besplatan\nKontakt centar preko kojeg građani mogu i telefonskim putem da se prijave za novčanu pomoć države u iznosu od 30+30 evra počeo je sa radom u ponoć, saopšteno je iz


Borski elektromonteri dobili batine u pokušaju da dužniku “iseku” struju\n02:45: PM sreda 21 oktobra, 2020\nPosted on 7. novembra 2013. at 16:21 by Ist Media\nBOR, U pokušaju da zbog dugovanja od 18.426 dinara za isporučenu električnu energiju jednom dužniku “iseku” struju, borski elektromonteri Slaviša Ćirić i Miroljub Milošević, dobili su udarce u glavu.\n– Dobili smo nalog da jednom od dužnika isključimo struju, ali je žena koja nam je otvorila vrata pozvala supruga koji nam je prvo pretio verbalno, a onda kolegu udario pesnicom u vrat. Pokušavao sam da ga smirim i zamolim da potpiše nalog da ne dozvoljava isključenje struje, ali je iznenada izvukao nož i počeo njime da maše preteći da će nas pobiti“, rekao nam je Ćirić.\nNakon pokušaja da ga urazumi, Ćirić je dobio udarac glavom u lice.\nUbrzo je intervenisla i policija, a dužnik će morati da sve objasni u MUP-u, pa će, pored duga za struju, verovatno morati da plati i kaznu po prijavi električara.\nDirektor borske Elektrodistribucije Dragan Milošević napominje da je do rasprave sa tim dužnikom kasnije došlo i u prostorijama tog preduzeća.\nMilošević: elektromonteri radili svoj posao\n„Objasnio samu da sve što ima da iznese o ovom događaju to učini u policiji. Naši su radnici samo radili svoj posao i uvek kada neko ne dozvoli da mu se isključi struja i ne želi da pogleda dokumentaciju, zaposleni napuštaju lice mesta, bez svađe i prepirki sa potrošačima, i onda postupamo dalje po proceduri, tražimo asistenciju policije i obraćamo se sudu“, naglasio je on.\nMilošević napominje da su svi koji „EPS snabdevanju“ duguju više od 10.000 dinara dobili obaveštenje o isključenju struje ukoliko ne izmire dug u datom roku.\n„Nastavljamo da isključujemo neredovne platiše i za sada ima oko 100 domaćinstava čiji je dug premašio 10.000 dinara i svi su dobili opomene pred isključenje, ukoliko u roku od osam dana ne izmire dug. Nikada nije bio problem da se uspostavi reprogram i dogovori plaćanje duga“, kaže Milošević.


"MINISTARSTVO FINANSIJA BEZ RAZUMIJEVANJA"\nMarko Sošić, Foto: Privatna arhiva\n20.01.2016. 13:08h Ažurirano: 11.02.2019. 21:20h\nSkupština bi trebalo da se uključi u proces formulacije kapitalnog budžeta, kako bi doprinijela njegovom sadržaju, ocijenio je istraživač javnih politika u Institutu alternativa (IA), Marko Sošić.\n"Potrebno je predvidjeti zakonsku proceduru da se nacrt kapitalnog budžeta dostavlja matičnom odboru Skupštine na upoznavanje, izricanje mišljenja i predloga, koje bi Vlada to uzela u obzir. To smo predlagali prilikom usvajanja sistemskog Zakona o budžetu i fiskalnoj ogovornosti, ali nijesmo naišli na razumijevanje Vlade i poslanika", naveo je Sošić u saopštenju.\nOn je rekao da Skupština, ako želi da suštinski utiče na najvažniju komponentu godišnjeg budžeta, mora da "uzme stvar u svoje ruke" i izmjenama sistemskog Zakona o budžetu i fiskalnoj odgovornosti sama sebi stvori tu mogućnost.\n"Svi ostali pokušaji, zaključci, promjene obrazloženja i sugestije, ne obavezuju nikoga osim poslanike da konstatuju njihovo nepoštovanje", tvrdi Sošić.\nOn je saopštio da je Skupština usvojila budžet za ovu godinu, a da su poslanici kroz posebne zaključke, pokušali da dodaju šest novih projekata u kapitalni budžet.\n"Predviđamo da se ništa neće uraditi povodom tih šest projekata, jer postoji sistemski problem u načinu izrade i predstavljanja kapitalnog budžeta, koji onemogućava Skupštinu da stvori obavezu za Vladu u tom pogledu", kazao je Sošić.\nOn je rekao da su tokom usvajanja budžeta za ovu godinu poslanici prekinuli sa dugogodišnjom, besmislenom praksom podnošenja amandmana na tekst obrazloženja Zakona o budžetu, kako bi napravili promjene kapitalnog budžeta.\n"Iako bi amandman bio usvojen, ovim se nije stvarala promjena zakona niti bilo kakva nova obaveza za Vladu", naveo je Sošić.\nUmjesto amandmana, kako je dodao, Skupština je ove godine za usaglašene promjene kapitalnog budžeta jednoglasno usvojila zaključke uz Zakon o budžetu, dodajući šest novih projekata.\n"Ta praksa nije nova. I u prethodnim godinama poslanici su pribjegavali i usvajanju zaključaka uz Zakon o budžetu, kako bi stvorili obavezu za Vladu da sprovede neki kapitalni projekat", rekao je Sošić.\nZaključci, prema njegovim riječima, ne bi bili ispoštovani, a Vlada ne bi navela ni razloge zbog kojih se nije postupilo po zaključku koji je dobio podršku svih poslanika u parlamentu.\n"Na ovaj problem upozoravali smo na raspravama o budžetu na Odboru za ekonomiju, finansije i budžet, ali i u analizi procesa usvajanja budžeta", saopštio je Sošić.\nOn je saopštio da je trenutno najmanje transparentan dio nacionalnog budžeta onaj koji je za građane najvažniji, a to je kapitalni budžet.\n"Godišnji Zakon o budžetu ne sadrži listu kapitalnih projekata. Svi projekti su prikazani zbirno kroz budžete direkcija za saobraćaj i javnih radova, podijeljeni na opšte", kazao je Sošić.\nOn je dodao da su poslanici i o kapitalnom budžetu za ovu godinu odlučivali bez uvida u plansku i drugu dokumentaciju.\n"Skupština je dostavljanjem kapitalnog budžeta u sklopu ukupnog prijedloga zakona o budžetu dovedena pred svršen čin. Zato je pravilnije reći da Skupština samo konstatuje kapitalni budžet, umjesto da ga razmatra i usvaja", kazao je Sošić.\nOn smatra da je jedino rješenje da se promijeni sistemski Zakon o budžetu i fiskalnoj odgovornosti tako da godišnji Zakon o budžetu obavezno sadrži i član u kojem bi bili nabrojani svi projekti iz kapitalnog budžeta.\n"To smo predložili kao dopunu Programa reforme upravljanja javnim finansijama do 2020. godine, ali nismo naišli na razumijevanje Ministarstva finansija", zaključio je Sošić.\nInstitut alternativaZakon o budžetu i fiskalnoj odgovornostiMarko Sošić


Udžbenici ne diskriminišu LGBT, Labris tvrdi suprotno\nU udžbenicima za školsku decu u Srbiji ne postoje tekstovi koji bi na bilo koji način diskriminisali pripadnike LGBT populacije, rečeno je danas na sastanku ministra prosvete Srđana Verbića sa ambasadorom Kraljevine Holandije Loranom Luisom Stokvisom. Ambasador Stokvis se interesovao za tekstove o LGBT populaciji u udžbenicima i za udžbenike na jezicima nacionalnih manjina, a ministar Verbić istakao je da su svi udžbenici koji su odobravani od 2009. godine usklađeni sa Zakonom o udžbenicima i drugim nastavnim sredstvima i Standardima kvaliteta udžbenika.\nUsklađeni su i sa definicijom Svetske zdravstvene organizacije i zakonima koji regulišu prestupe i krivična dela, rečeno je na sastanku i navedeno da se pripadnici LGBT populacije definišu kao zdrave osobe. Međutim, mediji su pre nekoliko dana preneli izveštaj Labris organizacije, koja je pronašla da je u školskim udžbenicima na 19 mesta uočena diskriminacija LGBT populacije.\nU devet udžbenika za učenike osnovnih i srednjih škola čak na 19 mesta pronađen je sadržaj koji diskriminiše LGBT populaciju. U nekim od njih homoseksualnost se stavlja u isti kontekst kao i zoofilija i nekrofilija, upozorila je predstavnica Labrisa Jovanka Todorović.\nLabris je, radi detaljne analize sadražaja u nastavnom materijalu, formirao radnu grupu koja je pregledala 26 udžbenika iz oblasti medicine, psihologije i biologije, a Todorović je rekla da je u nekoliko udžbenika homoseksualnost pogrešno definisana. U jednom udžbeniku homoseksulanost je definisana kao poremećaj hormona, a drastičniji primer je udžbenik iz psihologije gde je homoseksualnost deklarisana kao psihički poremećaj, a u rangu je sa zooofilijom i nekrofilijom, rekla je Todorović.


Škola plivanja za učenike četvrtih razreda osnovnih škola u KS\nHome Vijesti Škola plivanja za učenike četvrtih razreda osnovnih škola u KS\nSrijeda, 30 Svi 2018 08:26\nMinistar za obrazovanje, nauku i mlade Kantona Sarajevo Elvir Kazazović i direktor JP Olimpijski bazen Otoka Enes Peštek potpisali su danas Protokol o realizaciji Projekta škole plivanja za učenike četvrtih razreda osnovnih škola u Kantonu Sarajevo za školsku 2018./2019. godinu.\nU svojstvu sufinansijera, resorno ministarstvo izdvojit će 100.000,00 KM za realizaciju projekta, dok će opštine Kantona Sarajevo shodno broju učenika sa vlastitih teritorija obezbijediti ostatak novca kroz vlastite budžete. Potpisivanjem protokola osigurana je implementacija izmjena i dopuna Zakona o osnovnom odgoju i obrazovanju koje predviđaju realizaciju škole plivanja u skladu sa Nastavnim planom i programom.\nNaglašavajući da Kanton Sarajevo prvi u regionu pokreće Školu plivanja kao obaveznu nastavnu aktivnost, ministar Kazazović, istakao je da će se ovim projektom kvalitetno realizirati treći čas tjelesnog odgoja.\n“Prvi put Ministarstvo realizuje projekte koji su namijenjeni svakom djetetu. Do sada su slični projekti bili namijenjeni samo onoj djeci čiji roditelji imaju finansijsku mogućnost za takvo što. Sada imamo rješenje za jednu cijelu generaciju i mislim da su ovo najbolje uložena sredstva“, rekao je ministar Kazazović te dodao da se ovim projektom djeci želi omogućiti sticanje novih životnih vještina i tako im u budućnosti omogućiti bolji kvalitet života.\n“Ovim pilot projektom prelazimo na sistemski organiziranu školu plivanja što do sada nije bio slučaj. Pored stručnog sportskog osoblja Bazena, svoje kapacitete ćemo maksimalno ustupiti i pomoći instruktorima da kvalitetno realiziraju obuku“, naveo je direktor Peštek, te iskoristio priliku da se zahvali Ministarstvu obrazovanja, nauke i mladih Kantona Sarajevo kao i svim opštinama na podršci bez kojih projekt ne bi bio održiv.\nProjekt Škole plivanja pratit će mala knjižica “Priručnik o plivanju za budućeg plivača sa plivačkom značkom“ u kojem autori objašnjavaju metodiku rada po časovima, potrebe djece za odlazak na bazen i pravila ponašanja na bazenu, a koji će ostati trajno vlasništvo djece.


Radnički remizirao sa Rusima, Lalatović ponosan: ''Oni imaju 30 puta veći budžet!'' - Sportske.net\nRadnički remizirao sa Rusima, Lalatović ponosan: ''Oni imaju 30 puta veći budžet!''\nOdlična provera i ohrabrujući rezultat Nišlija na kraju priprema u Antaliji.\nZvanično - Radnički ostao bez važne karikeLalatović najbolje sačuvao za krajRadnički izabrao nove članove UO, Tončev predložen za počasnog građanina Niša! Evo kako je reagovao...''Meraklije'', ne brinite, Lalatović najavio prave stvari!Sjajne vesti iz Radničkog - Uz veliko pojačanje iz Austrije, i ubedljiva pobeda u Beleku!\nFudbaleri Radničkog iz Niša odigrali su danas nerešeno 0:0 sa Rubinom iz Kazanja, u poslednjoj kontrolnoj utakmici na pripremama u turskom Beleku.\n"Jako sam zadovoljan pristupom mojih igrača u meču protiv renomiranog protivnika kakav je Rubin iz Kazanja. Iako mi rezultat nije najvažniji na pripremnim mečevima, mislim da je Radnički danas mogao da pobedi. Igrači su uspešno sprovodili moje taktičke zamisli. Bili smo zreli i disciplinovani, a igrali smo protiv ekipe koja ima 30 puta veći budžet od Radničkog", rekao je Lalatović za klupski sajt.\nRadnički je na pripremama pobedio Spartak iz Trnave (2:1), ekipu koja je igrala u grupnoj fazi Lige Evropa.\n"Veoma je važno da su i Rubin i Spartak protiv Radničkog igrali u najjačem sastavu. Mečevi sa Rubinom i Spartakom su od izuzetne važnosti za nas, kako bi moji fudbaleri shvatili da mogu ravnopravno da se nose sa timovima koji svojim kvalitetom pripadaju grupnoj fazi Lige Evrope. Ponosan sam na moje igrače koji iz dana u dan napreduju i vode Radnički ka statusu ozbiljne evropske ekipe", naveo je Lalatović.\nRadnički se u sredu uveče vraća u Srbiju, fudbaleri će imati dva slobodna dana i od subote se okreću domaćem prvenstvu. Niški tim će prolećni deo sezone početi utakmicom protiv Čukaričkog.\n"Naš cilj se zna. Na proleće želimo da u Niš donesemo prvi trofej u u istoriji kluba. Imamo sve uslove da krenemo ka ostvarenju tog sna", rekao je Lalatović.\nOn je dodao da su svi u klubu zadovoljni, da su plate redovne, uslovi za rad odlični, pa da igrači, zahvaljujući velikom zalaganju predsednika kluba Ivice Tončeva, mogu da razmišljaju samo o fudbalu.\nRadnički je na pripremama u Beleku odigrao šest utakmica.


Poslednja “buba” silazi sa trake – RTV SUNCE Arandjelovac\nHome » Svet » Poslednja “buba” silazi sa trake\nPoslednja “buba” silazi sa trake\nSa montažne trake u Folksvagenovoj fabrici u mestu Pubela u Meksiku u silazi poslednja “buba”. Posle sedam decenija, nemački proizvodjač u sredu prestaje sa proizvodnjom tog legendarnog modela.\n“Buba” potiče iz 1930-ih, kada je inženjer Ferdinand Porše dizajnirao “automobil za narod” – na nemačkom “Folksvagen” – na zahtev lidera Nacističke partije, Adolfa Hitlera. Posle Drugog svetskog rata, fabrika se distancirala od nacističkog režima i nastavila masovnu proizvodnju “bube”, a taj model je 1960-ih postao zaštitni znak hipi kulture.\nFolksvagenov model “bube” iz 1968.\nNjegovoj slavi doprineo je i Diznijev film “Love Bug” iz 1968, čiji je glavni junak bila “buba” sa ljudskim karakteristikama, automobil Herbi. Folksvagen je redizajnirao svoj legendarni model 1998. i 2012. ali nije uspeo da ponovi uspeh originala.\nGodišnji sastanak “Kluba buba” u Jakumu u Izraelu, 21. aprila 2017.\nKompanija nije proizvodila “bube” u Nemačkoj još od 1970-ih. Fabrika u Meksiku će od sada proizvoditi kompaktna sportska vozila a poslednja “buba” odlazi pravo u lokalni muzej.\nPrethodna: Biće kao u EU: Više inspektora, i veće plate\nSledeća: Dečija pozorišna predstava “Rođendanski poklon” na Gradskom trgu


Nexus - Održan Online festival uz promociju digitalnih priča\nOdržan Online festival uz promociju digitalnih priča\n20 September 2020, Vrnjačka Banja\nU period od 18. do 20. septembra 2020. u Vrnjačkoj Banji realizovan je Online festival na kome su promovisane digitalne priče koje govore o položaju žena iz manjinskih etničkih zajednica a koje je kreiralo 12 aktivistkinja iz Vranja i Tutina.\nUčesnice su najpre prošle obuku za upotrebu digitalnih platformi (Zoom i Google classroom) a zatim stečeno znanje praktično primenile organizovanejm i moderiranjem tri online konferencije.\nNa Online festivalu učešće je uzelo preko 60 učesnica iz Srbije, Hrvatske, Crne Gore, Makedonije, Bosne i Hercegovine i sa Kosova, među kojima i koordinatorka Balkanske Romske ženske mreže, Romske ženske mreže Republike Srbije, potpredsednik Nacionalnog saveta romske nacionalne manjine Republike Srbije, kao i predstavnice brojnih lokalnih organizacija i građanki.\nFestival je održan u okviru projekta “Unapređenje međuetničke saradnje Vranja i Tutina osnaživanjem žena i devojčica pripadnica etničkih manjina i umrežavanje relevantnih aktera iz lokalnih sredina” koji realizuju UG NEXUS-Vranje i IMPULS iz Tutina. Projekat finansira Evropska unija u partnerstvu sa Vladom Republike Srbije preko programa EU PRO.\n01OctOtpočeo projekat „Mreža učeničkih parlamenata osnovnih škola u Vranju“\n20SepOdržan Online festival uz promociju digitalnih priča\n08SepPredstavljeni rezulati projekta Ekonomsko osnaživanje za održivi povratak na Kosovo*\n22AugSusret značajnih društvenih aktera iz Vranja i Tutina radi razmene iskustava dobrih praksi\n18MayPodrška deci iz partnerskih škola za pristup učenju na daljinu\n04DecPodrška EU održivim rešenjima za interno raseljena lica i povratnike\n20OctOdržan trening “Transformativni dijalog kroz digitalno pripovedanje za socijalnu promenu”


7.BOSEPO olimpijada – BOSEPO\nFinalna lista učesnika na 7. BOSEPO olimpijadi\nOve godine, kao i prethodnih šest, Bosna Sema obrazovne institucije u Bosni i Hercegovini, će biti organizatori BOSEPO naučne olimpijade koja ima za cilj probuditi inovativnost kod naših srednjoškolaca.\nNaime, jedan od ciljeva BOSEPO olimpijade je da probudi kreativno razmišljanje, osjećaj za timski rad i inovativnost kod učenika osnovnih i srednjih škola. Ove godine na sedmoj BOSEPO olimpijadi učenici iz šest škola pod okriljem Bosna Sema obrazovnih institucija (Sarajevo koledž, Unsko-sanski koledž, Međunarodna srednja škola Sarajevo, Međunarodna srednja škola Tuzla i Međunarodna srednja škola Zenica) će učestvovati i takmičiti se.\nDa se u našim institucijama vodi računa o kreativnosti svakog učenika ponaosob govori i činjenica da će učenici imati priliku da kroz projekte pokažu svoje znanje iz jedne od slijedećih disciplina: energija, inžinjering, ekologija (zaštite okoline), IT – informacione tehnologije i od ove godine, Short Movie (kratkometražni film)\nKoncept BOSEPOolimpijade kreiran je na principu svjetskih naučnih olimpijada u načinu ocjenjivanja, bodovanju projekata, načinu pisanja i pripreme projekata, obuci mentora, pripreme i podsticanja učenika.\nNakon predstavljanja projekata, inovativnost naših učenika se neće zaustaviti u Bosni i Hercegovini već će učenici čiji projekti ostvare najbolje razultate na BOSEPOolimpijadi dobiti status najboljih, te te tako stjeći uvjet za odlazak na velika svjetska takmičenja kao što su: ISWEEEP (SAD), GENIUS (SAD), MOSTRATEC (Brazil), INEPO (Turska), kao i ostala prestižna takmičenja.\nU ovom periodu bitno je istaći da se online prijave već počinju primati od 30. novembra 2015. godine, te da je krajnji rok slanja prijava 12. februar 2016. godine.\nTakmičenje se održava 26. i 27. februara 2016. godine.\nBOSEPO naučna olimpijada je postala tradicionalna olimpijada, olimpijada koja daje izrazite rezultate i svake godine formira grupu inovativnih ljudi za bolje sutra Bosne i Hercegovine. Prijavite se i pokažite šta znate.


Republika / MALI NE RAZMIŠLJA O NOVOJ VLADI: Predsednik Vučić nikada nije napravio grešku, doneće najbolju odluku za građane\nSmatra da su svi u Ministarstvu finansija odlično radili svoj posao i ponosan je na svoj tim i rezultate.\nO mestu u narednoj Vladi, kako je rekao za portal B92, ne razmišlja.\n- Predsednik (Aleksandar) Vučić nikada nije napravio grešku kada je reč o tim stvarima, i mislim da će doneti najbolju odluku za građane kada je reč o narednoj Vladi. Meni je važno da nastavimo zajedno da radimo, jer mislim da smo odličan tim - rekao je Mali.\nVesti Srbija Siniša Mali Vlada Srbije Aleksandar Vučić Ministar


UPOTPUNITE VAŠ IZGLED PRELEPIM NAKITOM: Odaberite kvalitetne narukvice i minđuše koje će vas dodatno krasiti! - mediji.net\nMinđuše Double Black...\nModaPreko 900 vesti\nljubav i modaPročitajte još na ovu temu\nKada su vazdušne komore napumpane, vrat i glava su podupreti sa mekim delom kragne.\nBolovi u vratu su sve češća pojava, što zbog nepravilnog držanja, dugog sedenja ili neke povrede. Najčešći problem je cerviklani sindrom koga karakteriše ukočenost, slaba pokretljivost, grčevi u vratnim mišićima, ili trnjenje ruku i prstiju. Ako i vi imate ...\nNaša teniserka poznata je po jednostavnom, ali efektnom i šik stilu odevanja\nReakcije žena i muškaraca nateraće oba pola da "stave prst na čelo"...


FoNet | 07. dec 2017.\n„Bez ovih sloboda, a samim tim i bez kvalitetnih informacija od javnog interesa, nema daljeg demokratskog razvoja društva, niti kulture civilnih vrednosti”, ocenila je Janković na konferenciji „Medijske slobode i sudska praksa“.\nPredsednik NDNV Nedim Sejdinović smatra da se Stalna radna grupa za bezbednost novinara „nalazi u kriznoj fazi“.\n„Ulažemo ogromne napore da iscrpimo sve institucionalne mogućnosti, kako bismo i na taj način pokušali da zaštitimo novinare“, ukazao je Sejdinović.\n„Vladavina zakona je tradicionalna i ključna boljka našeg društva. Najvažnija uloga medija i pravosuđa jeste da su oni korektiv vlasti, odnosno prepreka zloupotrebi vlasti“,napomenuo je Sejdinović.\nGrad ispoštovao medijske projekte\nBezbednost novinara Gordana Janković OEBS\n← Tužilac Stamenković: Postupanje po prigovoru oštećenih\nRužičasta slika o medijskim slobodama u Srbiji →


ŠTA NAM DONOSI DUALNO OBRAZOVANJE | Gerusija\nŠTA NAM DONOSI DUALNO OBRAZOVANJE\nIzvor: ''STUDENTSKA ZONA'', broj 2, maj 2017, STUDENTSKI POKRET NOVI SAD\nU proteklih više od godinu dana su predstavnici vlasti i svi mediji u Srbiji najavljivali uvođenje dualnog obrazovanja. U javnosti je često bila prisutna debata između onih koji misle da je to jako dobro za našu zemlju i onih koji ipak smatraju da dualno obrazovanje uopšte nije obrazovni projekat već obezbeđivanje jeftine radne snage. Bez obzira na mnogobrojne kritike koje smo mogli da pročitamo u različitim medijima, u proteklih nekoliko dana smo mogli videti da je dualno obrazovanje počelo da se konačno primenjuje i u praksi.\nKompanija Delez u saradnji sa Trgovačkom školom u Beogradu je primila dva odeljenja škole u program dualnog obrazovanja koji će se obavljati u Maxi marketima. Učenici će za svoj rad dobijati 5000 dinara mesečno. Priprema za promenu obrazovnog sistema trajala je svega godinu dana, pri čemu se model dualnog obrazovanja oblikovao prema Švajcarskom i Nemačkom modelu. Taj model uspešno funkcioniše u tim zemljama, te se ovaj argument najviše provlačio kroz domaće medije, kao najbitnije obrazloženje koje ide u korist ovakve promene obrazovnog sistema.\nŠta je zapravo dualno obrazovanje? Dualni model stručnog obrazovanja je sistem edukacije u kojem učenici stručnih škola pohađaju deo nastave redovno u školi, dok ostatak vremena provode na stručnoj praksi koja se odvija u različitim preduzećima. Ovakav sistem obrazovanja postoji u razvijenim zemljama Evrope, a najuspešniji modeli su razvijeni u Nemačkoj, Austriji i Švajcarskoj. Ove države su države centra kapitala, ekonomski stabilne, sa visoko kvalifikovanom proizvodnjom, i razvijenim modelom dualnog obrazovanja, koji je planiran najmanje pet godina pre nego što je konkretno implementiran u tim zemljama, za razliku od naše države i ministarstva, koji misle da se promene u obrazovanju mogu uvesti bez mnogo problema nakon neverovatno kratkog roka od godinu dana. Još jedna bitna činjenica jeste da se u okviru dualnog obrazovanja prvenstveno školuju deca čiji su roditelji uglavnom migranti, nisko obučeni radnici, te dakle da se putem dualnog obrazovanja samo reprodukuju klasne razlike i dodatno se utvrđuju.\nPosle osnovne škole, učenici imaju izbor pri upisu u naredne stepene školovanja, te se deo učenika odlučuje za klasične srednje škole poput gimnazije, dok se ostatak opredeljuje za stručne srednje škole. Činjenica je da ovakav sistem uspešno funkcioniše u zemljama Evrope, ali su to zemlje koje imaju ekonomsku stabilnost, jaku privredu i mogućnost analize budućih potreba tržišta, te sa tim u vezi i mogućnost dugoročnog planiranja i kreiranja obrazovnih politika.\nNa prvi pogled, ovakav sistem obrazovanja deluje kao dvostruko rešenje: modernizacija zastarelog sistema obrazovanja, u kojem ekonomski sektor nije imao uticaja ili ga je imao malo. U određenoj meri je imao uticaj na srednje stručno obrazovanje, ali je to bilo tokom komandno planske socijalističke privrede. Ekonomski sistem se promenio a obrazovanje je ostalo isto, struke koje su bile potrebne tada, danas više ne postoje, a obrazovni sistem ne samo što nije išao u korak sa tim, već je doprineo da buduće generacije izađu iz strukovnih škola bez praktičnih profesionalnih znanja, kao i bez opštih životnih znanja. Deo učenika koji su izlazili iz srpskih strukovnih škola upisivalo je fakultete i nastavljalo obrazovanje, kako zbog nemogućnosti nalaženja posla u struci tako i zbog činjenice da se sa strukovnim obrazovanjem i radom u privrednom sektoru nikada ne bi pomerili na stratifikacijskoj lestvici odnosno radili bi za mizernu platu i ne bi imali mogučnost da napreduju i svoju poziciju na bilo koji način poprave. Ostajala je i mogućnost nastavljanja obrazovanja ili potpune promene interesovanja i izbora profesije, što je sasvim legitiman izbor svakog mladog čoveka.\nUvođenjem ovakvog sistema još više će se produbiti klasne razlike. Učenici iz siromašnijih slojeva ostaće na istoj poziciji iz koje su potekli jer će svojim parcijalnim isključivo strukovnim obrazovanjem moći da rade na vrlo malom broju radnih mesta, slabo plaćenih, učiće da slušaju nadređene, razvijanje bilo kakve političke svesti će biti onemogućeno, i biće trenirani da budu isključivo jeftina radna snaga, na usluzi kompanijama, umesto ljudi koji razmišljaju kritički i svojom glavom. Nadoknada od nekoliko hiljada dinara koju će učenici dobijati tokom stručne prakse, biće motiv za upisivanje obrazovnih profila koji će svoju nastavu izvršavati dobrim delom u preduzećima, jer je nezaposlenost na toliko visokom nivou da se čak i mizerna plata čini kao logično rešenje egzistencijalnih problema. Preduzećima takođe ide u korist i činjenica da će primanjem učenika na radnu praksu znatno uvećati profit, jer neće morati da zapošljavaju radnike sa strane u onolikoj meri u kojoj su zapošljavali ranije. Nadoknada za taj rad biće 5000 dinara, umesto redovne plate, koja je najčešće minimalna plata po zakonu. Drugi segment dualnog obrazovanja odnosi se na privlačenje sve većeg broja stranih investicija, i onih koji će u Srbiji oblikovati sve segmente društva prema sopstvenim potrebama tj. potrebama profita. Kolika je urgentnost i potražnja stranih investitora za jeftinom radnom snagom vidi se u samom procesu pripreme i strukturisanja dualnog obrazovanja. Jednogodišnja priprema promene obrazovnog sistema, urađena je brzo, samo da bi se što pre implementirao u sam proces.\nTržište rada je promenljivo, nestabilno i nesigurno, i to je jedan pojedinačan segment društva koji ne može igrati isključivu i odlučujuću ulogu u formiranju i razvoju obrazovanja. Potrebe pojedinca i društva nisu isključivo ekonomske prirode, a razvijanje isključivo ekonomskih kompetencija ne bi zadovoljile društvene potrebe. Čak i kada bi se potrebe budućnosti posmatrale isključivo kroz analizu potreba tržišta (što je potpuno apsurdno raditi u ovakvoj nestabilnoj ekonomiji periferne kapitalističke zemlje poput naše), mi ne možemo znati kakvi će biti zahtevi budućnosti i koje će kompetencije i znanja biti potrebni društvu u celini. Razvijanje isključivo preduzetničkog duha i vrednovanje koje se zasniva na neoliberalnoj ekonomskoj politici žele oni koji od toga mogu imati najveću materijalnu korist, i koji su na pozicijama moći, a nikako društvo u totalitetu.\nPosledice dualnog obrazovanja će se sigurno osetiti u narednih par godina, kako u ekonomskom smislu, i produbljavanju i ovako ogromnih klasnih razlika, tako i u samom obrazovnom procesu koji se predstavlja kao „preduzetničko obrazovanje“, iako ovakvo obrazovanje nema nikakve veze sa preduzetništvom koje bi u suštini podrazumevalo kreativnost, inovaciju u pogledu rešenja, a ne repetitivno ponavljanje radnji i školovanje za neko nisko obučeno radno mesto. Nesposobnost i nemogućnost predstavnika vlasti da kvalitetno preoblikuju najvažniji segment društva kao što je obrazovanje, implicira da obrazovanje samo po sebi zapravo nikome i nije važno, te se tu postavlja važno pitanje, da li ćemo dozvoliti da nam obrazovanje bude kreirano prema potrebama tržišta, ili ćemo se zapitati kakva je zapravo suštinska uloga obrazovanja za čoveka i društvo, i da li ćemo pokušati da ga promenimo tako da taj značajan segment funkcioniše na temeljima jedne humanističke zamisli ljudskog bića, koje teži progresu i samoostvarenju, biću koje želi i može da razmišlja samostalno, društvenom biću koje radi u korist celog kolektiva, nasuprot jednodimenzionalnom čoveku današnjeg doba.\nadmin Posted in Tekstovi\tTagged dualno obrazovanje, jeftina radna snaga, klasne razlike, obrazovne politike\n← Fransoa-Ksavije Bone, EKSCENTRIK NA ČELU FILIPINA\nGERUSIJA U SUBOTICI →\nradikalne teorije Maja Solar studentski protest marksizam sasa hrnjez gerusija Protiv novog zakona o radu Stvar feminizam obrazovanje Andrea Jovanović Đorđe Hristov Alpar Lošonc antifašizam LEVICA U SRBIJI: ELEMENTI ZA IZGRADNJU POLITIČKE POZICIJE Aleksandar Stojanović fašizam primoz krasovec ivan radenkovic Zakon o radu


Morales: BiH da preuzme odgovornost za upravljanje migracijama – Poslovnidnevnik.BA\nHome / Vijesti / BiH / Morales: BiH da preuzme odgovornost za upravljanje migracijama\nokt 2, 2019\tBiH, Gradovi, Ličnosti, Regija, Svijet, Vijesti Leave a comment 162 Views\n“S tim u vezi apelujem da BiH unaprijedi pristup azilu i poveća efikasnost azilantskog postupka”, rekao je Morales i dodao da bi Ministarstvo bezbjednosti trebalo da formira interventne timove za tražioce azila.\n“Posjetio sam šest prihvatnih centara i najviše su me impresionirala nastojanja osoblja agencija UN i organizacija civilnog društva da stvore dostojanstvene, djeci primjerene i rodno osjetljive životne uslove za porodice sa djecom, onoliko koliko im to resursi dozvoljavaju”, istakao je specijalni izvjestilac UN.\n“Uslovi na tom lokalitetu su nehumani”, poručio je Morales i upozorio da je zbog dolazeće zime neohpodno preduzeti hitne aktivnosti na obustavljanju prakse prisilnog dovođenja migranata na taj lokalitet i iznalaženju alternativne lokacije za njihov smještaj.\n“Iako se rijetko dešava da organi vlasti na visokom nivou koriste govor mržnje, zabrinut sam da neki političari koriste medije za širenje rasističke i ksenofobične retorike protiv migranata”, dodao je Morales.\n“Računam na kontinuiranu podršku međunarodne zajednice jačanju upravljanja migracijama i kapaciteta BiH u sprovođenju standarda ljudskih prava. S obzirom da se zima približava, pozivam da se pravovremeno nađe rješenje za sve koji nemaju odgovarajući smještaj”, rekao je Morales.\nIzvještaj specijalnog izvjestioca UN biće dostavljen Savjetu za ljudska prava UN u junu naredne godine./NN/\nPrevious “Što prije omogućiti legitimno predstavljanje na nivou BiH”\nNext Iz apoteka u BiH se povlače lijekovi Ranitidin, Ranobel,Ranibos,Ranisan


Najbogatiji Francuz postaje Belgijanac - zbog poreza - Economy.rs Vesti\nPOSLOVNE VESTINajbogatiji Francuz postaje Belgijanac - zbog poreza\nTeme u članku: LVMH, porez, Bernard Arnault\nNajbogatiji Francuz, ujedno najbogatiji Evropljanin, Bernard Arnault zatražio je belgijsko državljanstvo, objavio je list La Libre Belgique.\nArnault, predsednik uprave multinacionalne kompanije luksuznih proizvoda LVMH, prema Forbes-u je četvrti najbogatiji čovek na svetu s imovinom vrednom 41 milijardu USD. Economy Knjižara: 10% popusta do kraja nedeljePovodom Svetskog dana knjige, sva izdanja u Economy Knjižari do kraja nedelje sa specijalnim popustom od 10%\nVest da najbogatiji Francuz želi postati belgijski državljanin podstakla je nagađanje da su njegovi motivi fiskalne prirode.\nSledeće nedelje francuska vlada treba da donese konačnu odluku o prihvatanju paketa mera kojim bi se najviši prihodi u državi oporezovali po stopi od čak 75 posto. Arnault to negira i kaže da je zatražio belgijsko državljanstvo kako bi podstakao ulaganja u tu zemlju. (Economy.rs, 9. septembar 2012.)\nPovezane vesti- Apple: kako zaraditi 74 milijarde USD, a ne platiti porez- Usvojene izmene šest poreskih zakona za rasterećenje privrede- Novom poreskom prijavom manji troškovi za firme- Austrija ukida bankarsku tajnu!- Došlo je do kraja štednje u Evropskoj uniji


Kada dizajneri kažu da kuća izgleda 'jeftino', ne misle automatski na cenu same nekretnine...\nI zaista, jeftin izgled doma ne odnosi se na cenu vašeg omiljenog prostora, niti na cenu nameštaja koji se nalazi unutar njega, već ova izjava znači da elementi nisu kohezivni. Poruka je jasna: kada ne odaberete sve detalje pravilno, oni mogu izgledati vizuelno uznemirujuće.\nZato, ako i vi mislite da vaš dom izgleda neartikulisano i pomalo jeftino, a jednostavno ne uspevate da odredite tačan razlog za to, mi smo tu da vam pomognemo. Savetujemo vam da najpre dobro razmislite o svom prostoru (i da na prvo mesto stavite udobnost i dobru organizaciju!), a zatim pokušajte da zadovoljite i onaj estetski aspekt priče.\nU nastavku teksta pronađite spisak najčešćih razloga zbog kojih jedan dom ne izgleda onako kako biste vi hteli.


Razgovori o mogućem udruživanju kompanija Ford i Dženeral Motors\nMediji su nedavno objavili da su američke atomobilske kompanije Ford i Dženeral Motors u julu ove godine povele razgovore o mogućem udruživanju. Mada je u izveštaju navedeno da su razgovori prekinuti ubrzo nakon što su započeli, neki analitičari smatraju da bi takva ideja ipak mogla da bude privlačna za američke automobilske gigante suočene sa brojnim problemima.\nTa ideja bila bi nezamisliva pre samo nekoliko godina – da najvećiproizvodjač automobila na svetu Dženeral motors uopšte dodje na pomisao da se udružuje sa svojim najvećim konkurentom - Fordom. Ipak, urednik časopisa “Automotive News”, ili Automobilske novosti, Ed Lejtam, kaže da je to upravo ono o čemu su razmišljali menadžeri dve kompanije kada su se sastali ovog leta.\n“To je velika stvar. Izuzetno je važno da su oni uopšte došli na ideju da razgovaraju o tome jer su početkom prošlog veka Ševrolet i Ford bili najveći konkurenti na tržištu.”\nLejtamov časopis je ovih dana objavio vest da su Dženeral Motors i Ford vodili preliminarne razgovore u julu nakon što je GM saopštio da ispituje mogućnost udruživanja sa stranim kompanijama, poput Renoa ili Nisana. Portparol Forda odbio je da komentariše taj izveštaj. Ali, pošto je vrednost akcija obe kompanije ove godine opala za oko deset odsto, Lejtam kaže da ne iznendadjuje što Dženeral Motors i Ford žele da razmotre ideju udruživanja.\n“Izgleda da to odražava uverenje da je ovo period konsolidacije - period kada udruživanje, povezivanje i kupovina drugih kompanija mogu budu prava stvar,” kaže Lejtam.\nProšle nedelje, Ford je ponudio beneficije za rano penzionisanje svim zaposlenim - kojih ima 75 hiljada, i ujedno objavio da će ukinuti 14 hiljada radnih mesta. Dženeral Motors, koji je prošle godine imao gubitke u iznosu od 10 milijardi dolara, smanjio je svoj radnu snagu za jednu trećinu i namerava da zatvori 12 fabrika.\n“Pozitivna strana ovog plana bila bi da biste imali jednu snažnu kompaniju koja bi mogla da ima jedinstvene proizvodne platforme i da time smanji troškove. Ukoliko se to desi, negativna strana je da bi ta kompanija imala suviše mnogo modela,” kaže Ed Lejtam.\nMedjutim, Dženeral Motors i Ford zajedno zapošljavajiu 270 hiljada radnika, a analitičari upozoravaju da bi njihovo eventualno udruživanje značilo i novo masovno ukidanje radnih mesta.


60% građana Kipra veruje da će se njihova finansijska situacija pogoršati u narednih 12 meseci, pokazalo je istraživanje Kiparske banke. Iako visok procenat, drastično se smanjio sa 89% zabeleženih početkom godine.\nS druge strane, prema istraživanju Banke Kipra, 20% Kiprana veruje da će se ekonomska situacija popraviti u narednih 12 meseci. Procenat je nizak, ali nastavlja svoju tendenciju rasta u poređenju sa 2% zabeleženih početkom godine. Prema prethodnom istraživanju banke, 67% stanovništva očekivalo je pogoršanje, pad od 7%, dok je prošle zime taj broj iznosio 77%.\nŠto se tiče prihoda domaćinstva, skoro polovina (47%) kaže da na njih pandemija nije značajno uticala. Prema Banci Kipra, procenat se smatra veoma visokim pod tim uslovima, ali je u skladu sa smanjenjem BDP-a 2020. godine, koje je bilo jedno od najnižih u Evropi. „Ekonomija je, pretpostavlja se, elastična, s obzirom na raspon pritisaka.\nPodsticaj potrošnje trajne i polutrajne robe moratorijumom za rate čini se da je značajno doprineo, dok istovremeno to nije pogodilo veliku kategoriju potrošača (državni službenici, softverske kompanije, zaposleni u bankama itd.). Procenat tih građana porastao je za 5 baznih poena u poređenju sa početkom godine. S druge strane, broj domaćinstava koja izjavljuju da su „mnogo pogođena situacijom“ smanjen je sa 31% na 26% “, izveštava Banka.\nPrema istraživanju, dolazi do blagog postepenog poboljšanja i čini se da nove mere koje je vlada preduzela nisu preokrenule situaciju. U skoro svim anketama koje je predstavila Kiparska banka ne izgleda da postoji opšta slabost u domaćinstvima da otplaćuju rate. Pored toga, u svakoj anketi koja je predstavljena, povećava se procenat domaćinstava koja su elastična i nisu pogođena sve većim pritiscima na ekonomiju. Od 42% u januaru, stopa je sada do 47%. / ibna


Izložba „Evropsko nasleđe u savremenom autorskom stripu i ilustraciji“ u Parizu\nServisne informacije 15. jun\nDruštvo 14. jun\nKultura 14. jun\nObjavljena nova knjiga Đorđa Vlajića…\nSport 14. jun\nServisne informacije (1874)\nutorak, 21. januar 2020. 22:30h\nIzložba pod nazivom „Evropsko nasleđe u savremenom autorskom stripu i ilustraciji” biće otvorena 4. februara od 19 sati u Kulturnom centru Srbije u Parizu.\nIzložba će biti otvorena 4. februara pozivnica\nPostavka koja obuhvata radove 42 autora iz 25 zemalja nastala je u okviru četvrtog izdanja Nova Festivala u Pančevu 2018. godine, u organizaciji Udruženja “KomunikArt“, i uvrštena je u okvir nacionalnog programa Ministarstva kulture i informisanja Republike Srbije kao deo obeležavanja Godine evropskog kulturnog nasleđa na nacionalnom nivou.\nSaša Rakezić, selektor radova, rekao je da je ova izložba dobar način da se razume i prikaže stanje evropskog kulturnog identiteta.\nSrbija je zahvaljujući istorijskim okolnostima, i kao zemlja koja među poslednjima nastoji da postane deo Evropske unije, u položaju da primeti sve protivrečnosti u kojim se Unija evropskih država zatekla u ovom trenutku. U vezi sa tim, možda će bolje od bilo kakve političke analize poslužiti pregled stripova i ilustracija na temu evropskog kulturnog nasleđa, koji smo priredili u okviru Nova Festivala pozvavši autore kako iz zemalja EU, tako i van tog prostora, da izraze svoja razmišljanja, kaže Rakezić.\nGlavni cilj izložbe bio je da se podigne nivo svesti o evropskoj istoriji i vrednostima, kao i da se ojača osećaj evropskog identiteta kroz radove eminentnih evropskih autora i autora u usponu u sferama savremenog i alternativnog stripa i ilustracije. Savremeni, andergraund, alternativni strip i ilustracija imaju specifične estetske kvalitete koji su vredni istraživanja, budući da predstavljaju značajne delove savremene vizuelne kulture i mogu biti korišćeni da osvetle posebne aspekte društva i kulture.\nSnežana Ćuruvija, producentkinja izložbe istakla je višestruki značaj i ulogu kulturnog identiteta:\nKulturno nasleđe ima univerzalnu vrednost za svakog od nas kao pojedinca, za zajednicu i društvo u celini. Važno je očuvati vrednosti i preneti ih na buduće generacije. Možete posmatrati nasleđe kao nešto „iz prošlosti” ili statično, ali ono se u stvari razvija kroz naše bavljenje njime. Štaviše, naše nasleđe ima veliku ulogu u izgradnji budućnosti Srbije i Evrope, ono oblikuje naš identitet i svakodnevni život. Negovanje kulturnog nasleđa omogućuje nam da otkrijemo našu raznolikost, te započnemo međukulturni razgovor o onome što nam je zajedničko, kaže Čuruvija.\nIzložba će biti otvorena do 16. marta, a održava se uz pokroviteljstvo Ministarstva kulture i informisanja Republike Srbije.\nEvropsko nasleđe u savremenom autorskom stripu i ilustraciji\nKonkurs za umetničke rezidencije iz oblasti stripa otvoren do kraja februara\nZografova onlajn radionica stripa na Nova festivalu\nIzložba slika Aleksandra Alimpića „Obraz...\nCineStar prikazuje: “Podlih osam”


NSinfo: Noć istraživača širom Evrope - u Srbiji u 26 gradova\nNoć istraživača širom Evrope - u Srbiji u 26 gradova\nObjedinjeni pod sloganom „Istražuj kroz noć, u znanju je moć“, u\n26 gradova Srbije naučnici iz cele zemlje potrudiće se da danas i sutra nauku približe posetiocima svih uzrasta i da pozovu sve da kroz brojne izazove otkriju na koje načine nauka oblikuje svet.\nTrinaesti put će „Noć istraživača“ biti održana širom Evrope, a deveti put u Srbiji i to u 26 gradova.\nNaučne avanture, izložbe, predavanja biće organizovani danas od 15 sati do ponoći, a u pojedinim gradovima naučna zabava će se produžiti i sutra od 16 do 20 časova.\nŠto se srpske prestonice tiče, na desetak lokacija, naučni lov na blago počeće u Biblioteci grada Beograda odakle će mališani kroz istraživačke zadatke biti upućeni do sledećih lokacija i konačnog cilja gde ih, uz stečeno znanje, čeka nagrada.\nOne koje od istraživanja grada više privlači putovanje planetom moći će pak na put oko sveta u svega šezdeset minuta.\nTržni centar „Big fashion“ postaće u „Noći istraživača“ naučno igralište sa desetinama naučnih priča, izazova i zadataka.\nLjubitelji arheologije imaće priliku sa istraže Lepenski vir ili otkriju tajne antičkih mozaika, a istražujući vezu čoveka i sveta ispitivaće odnos ljudi prema životinjama i biljkama.\nCentar za promociju nauke otkriće tajne prošlosti Beograda uz pomoć starih fotografija i UV svetlosti, Muzej Vuka i Dositeja biće pretvoren u Etno ćoše u kojem će se preplitati etnologija i arheologija, stari zanati i veštine, a najveštiji će moći sami da istkaju suvenir.\nU Francuskom institutu posetioce će dočekivati mladi srpski naučnici čiji su projekti finansirani od strane Evropske unije.\nFakultet za fizičku hemiju će otvoriti vrata svoje laboratorije u kojoj će, prema rečima Igora Paštija, zasvetleti komadi grafita, praviće se plazma nalik onoj koja ispunjava beskrajni prostor između planeta i zvezda i objašnjeno kako se penom stiže do zdravlja.\nLjubitelji matematike, igrica i mozgalica će u Pedagoškom muzeju moći da reše ceo vek stare matematičke zadatke, a pripremljena je i Velika naučna avantura tokom koje će najmlađi moći da zavire u učinionicu budućnosti, spasu svet od neznanja kroz nekoliko naučnih izazova ili da se pozabave crtanjem, dok će malo stariji naučiti kako da se oslobode stresa, kako da reše popularne medicinske ili tajnovite kriminalističke misterije.\nBogato kulturno nasleđe biće u fokusu u Nišu gde posetioce očekuje „šetnja“ kroz starinske avlije, bogate mezetluke i recepte pomalo zaboravljenih jela juga Srbije.\nČačak će osvetliti različite stranice gradske istorije, od rimskih termi do krajputaša, Kragujevčani će svoje znanje moći da provere u velikom naučnom kvizu, dok će u Kruševcu kroz naučne radionice posetioci biti upoznati sa endemičnim vrstama.\nIstorijski vremeplov se priprema u Novom Pazaru, u Leskovcu će biti predstavljeni stari običaji i zanati, u Pomoravlju građani će saznati kako da naprave tečnost sa rogovima ili ekološka vozila.\nKikinda će se posvetiti sovama ušarama, u Šapcu će biti predstavljen „srpski Stounhendž“, dok će Bečej odškrinuti vrata prošlosti kroz radionicu tradicionalnih apotekarskih preparata.\nUlaz za sve posetioce „Noći istraživača“ je slobodan.\nizvor: Tanjug, agencije, foto: facebook.com/nocistrazivacanovisad\n... ap vojvodina, manifestacija, noć istraživača, Novi Sad, srbija\nU Novom Sadu ponovo otvorena i Promenada\nVećina lokala je otvorena, zaposleni mahom nose maske i rukavice, a na ulazima u objekat stoje obaveštenja posetiocima\nKrenulo otključavanje Novog Sada\nNovi Sad se neće voditi ekonomijom, nego zdravljem građana


Vesti online / Vesti / Srbija / Putin se sastao sa Vučićem: Pratimo situaciju oko Kosova i Metohije, podržaćemo Srbiju (FOTO)\n10:36 >> 11:55h\nDvojica predsednika razgovarala su i o energetskoj saradnji i gasovodu, a predsednik Srbije je ruskom kolegi pokazao prve fotogarfije o početku gradnje gasovoda "Turski tok" kroz Srbiju.\n- Razgovarali su i o vojno tehničkoj saradnji, kao i o radovima koje ruske železnice izvode na deonici Stara Pazova - Nov Sad - preneli su mediji.\n- Zadovoljan sam zbog mogućnosti da se sastanemo na marginama današnjeg skupa i porazgovaramo o bilateralnim odnosima i situaciji u regionu - rekao je ruski predsednik, koji je, takođe, podsetio na svoju posetu Beogradu u januaru ove godine.\nVučić je rekao da u Srbiji tu posetu doživljavaju kao istorijsku. To je bila poseta koja je, prema Vučićevim rečima, dotakla srca svih građana Srbije. Srpski predsednik, inače, na početku sastanka je čestitao Putinu, obraćajući mu se na ruskom jeziku, veliki pravoslavni praznik, Vaskrs.


(FOTO) VOJNA VEŽBA ZIMA 2017: Bojevo gađanje 1. brigade na Pasuljanskim livadama | Ekspres.net\n(FOTO) VOJNA VEŽBA ZIMA 2017: Bojevo gađanje 1. brigade na Pasuljanskim livadama\nPokazna taktička vežba Prve brigade sa bojnim gađanjem „Zima 2017“ održana je na Intervidovskom poligonu „Pasuljanske livade“.\nDogađaju su prisustvovali ministar odbrane Aleksandar Vulin i načelnik Generalštaba Vojske Srbije general Ljubiša Diković s članovima kolegijuma.\nCilj združene vežbe, nivoa bataljona, čija je tema bila – borbena grupa u odbrani sa prelaskom u napad, bio je prikazivanje obučenosti snaga za komandovanje i potčinjenih jedinica borbene grupe u pripremi, organizovanju i izvođenju borbene operacije u svim vremenskim uslovima.\nKroz realizaciju aktivnosti prikazan je način organizovanja i izvođenja taktičke vežbe sa bojnim gađanjem sa borbenom grupom, kao i potreban nivo obučenosti jedinica za izvršavanje postavljenih zadataka u toku izvođenja operacije.\nU svom obraćanju nakon vežbe, ministar odbrane Aleksandar Vulin rekao je da će, u skladu sa naređenjima dobijenim od vrhovnog komandanta Vojske Srbije Aleksandra Vučića, Vojska Srbije u narednoj godini imati nekoliko težišnih zadataka.\n– Na prvom mestu to je unapređenje naše obučenosti i dalji rad na boljoj obuci naših vojnika, na povećanju borbene gotovosti i spremnosti baš svakog našeg pripadnika. Danas smo videli da je to moguće i mogli smo da se uverimo u izuzetnu obučenost i motivisanost, a slobodno mogu da kažem, i hrabrost pripadnika Vojske Srbije. Ministarstvo odbrane će sa svoje strane nastaviti da radi na opremanju Vojske, na njenoj modernizaciji i na poboljšanju materijalnog položaja naših pripadnika.\nMinistar odbrane je rekao da mu je drago što javnost može da vidi u kakvim uslovima vežbaju naši vojnici.\n– Da se vidi zašto se pripremaju i obučavaju, koliki su napori i odricanja potrebna da bi bili u stanju da ispune najviše standarde koji su pred njima. Drago mi je što javnost može da vidi da se svaki uloženi dinar u pripadnike naše vojske vraća izuzetnim ljudima, i vraća se Vojsci, koja može da garantuje bezbednost i sigurnost na svakom delu naše teritorije. Danas smo ovom vežbom pokazali da su pripadnici Kopnene vojske, u ovom slučaju, Prve brigade, na najvišem mogućem nivou i da naša zemlja može da bude mirna i sigurna, a da svaka pretnja već unapred može da bude otklonjena. Ovako snažna vojska je najveći garant mira. Ovako spremna vojska je garant da rata neće biti – rekao je ministar odbrane Aleksandar Vulin.\nOficir za planiranje vežbe i komandant Prve brigade Kopnene vojske brigadni general Željko Petrović rekao je da su današnjim danom dvonedeljne vežbovne aktivnosti na poligonu Pasuljanske livade, u okviru obuke borbene grupe, uspešno završene.\n– Pripadnici borbene grupe imali su priliku da osete kako je izvoditi borbena dejstva u teškim vremenskim uslovima. Za obuku borbene grupe u ovakvim uslovima vazno je da njena komanda, i sve jedinice, kroz vežbovne aktivnosti podignu nivo sposobnosti i stvore uslove za dalju obuku koja će takođe podizati nivo osposobljenosti naših snaga – rekao je general Petrović i dodao da izvođenje obuke u ovakvim uslovima jača moral i sposobnost jedinica i obećava da ćemo i u narednoj godini ovakve i slične aktivnosti još uspešnije realizovati.\nVežba “Zima 2017” pokazala je uspešno sadejstvo jedinica i rodova i integraciju obuke rodova Kopnene vojske, kao i integraciju dva vida – Kopnene vojske i Ratnog vazduhoplovstva.\nTags 1. brigadaĆuprijaPasuljanske livadevežbavojska srbije\nNAŠ GALEBE: Zašto su poginuli piloti Nenad Ćulibrk i Dejan Pandurović (VIDEO) STRIŽI U AKCIJI: Ruske lastavice ponovo nad Srbijom (FOTO) GRMLJAVINA NA BATAJNICI: Ovako je izgledala pokazna vežba Sloboda 2017. (FOTO) PADOBRANSKI DESANT NA KOVIN: 120 srpskih i američkih vojnih padobranaca skočilo iz 2 herkulesa


Svet - Novosti dana - 10.01.2020 | Sputnjik Srbija\n06:58 25 Oktobar 2020\nPutin pobednik američko-iranskog konflikta\nIako još uvek nije jasan konačan ishod američko-iranskog konflikta, glavni mediji u SAD već pišu da je ruski predsednik Putin pobednik. Razlozi za plasiranje ovakvih informacija su primat unutrašnjih protivrečnosti i politike nad spoljnopolitičkim ciljevima i produžetak izborne kampanje od strane demokrata.\nVojni zvaničnici vazduhoplovne baze Spangdhalem u Binsfeldu u Nemačkoj pokrenuli su istragu nakon što su dva američka vojna pilota pronađena mrtva u spavaonici.\nVašington post: SAD planirale ubistvo još jednog iranskog komandanta\nSjedinjene Američke Države su na dan ubistva iranskog generala Kasema Sulejmanija pokušale da ubiju još jednog visoko rangiranog iranskog vojnog zvaničnika u Jemenu, piše „Vašington post“ pozivajući se na izvore.\nTramp: Iran planirao napad na četiri ambasade SAD\nPredsednik SAD Donald Tramp tvrdi da je Iran u trenutku američke operacije tokom koje je ubijen iranski general Kasem Sulejmani planirao napad na četiri američke ambasade.\nNATO nema razloga da ne veruje da je raketa oborila avion iznad Irana\nNATO smatra da nema razloga da ne veruje podacima obaveštajnih službi niza zapadnih zemalja o mogućem raketnom napadu na ukrajinski avion na nebu iznad Irana, rekao je generalni sekretar Alijanse Jens Stoltenberg.\nSBU: Terorizam i raketni napad prioritetni u istrazi o padu aviona u Iranu\nSlužba za bezbednost Ukrajine saopštila je da razmatra dve prioritetne verzije uzroka pada ukrajinskog putničkog aviona u Teheranu, a to su raketni napad i teroristički napad.\nDete otvorilo vatru u školi, dvoje poginulih /video/\nLokalni zvaničnici su potvrdili da su dve osobe poginule, a mediji javljaju da ih je još nekoliko povređeno u pucnjavi u školi „Servantes“, u Toreonu, na severu Meksika.\nKijev: Nema dovoljno dokaza da je uzrok pada „boinga" u Iranu teroristički napad\nMinistar inostranih poslova Ukrajine Vadim Pristajko izjavio je da trenutno nema dovoljno osnova da se govori o terorističkom napadu kao uzroku pada „Boinga 737“ u Iranu.


Podoficir Rajko Kozlina ostao je na dužnosti u činu podoficira Vojske Srbije tokom šest godina dugog postupka koji se protiv njega vodio zbog ratnog zločina nad albanskim civilima tokom rata na Kosovu, ali i nakon što je presuda kojom je osuđen na 15 godina zatvora postala pravosnažna. Prema članu 185 Zakona o Vojsci Srbije, profesionalno vojno lice gubi čin ako bude osuđeno na bezuslovnu kaznu […]\nJedinici “Kobre” vraćen je status odreda, kojim je postala direktno potčinjena načelniku Generalštaba. Do sada, “Kobre” su bile bataljon vojne policije specijalne namene, odnosno bile su potčinjene Upravi vojne policije. Izvor: https://rs.n1info.com/vesti/a662737-vulin-od-danas-kobre-ponovo-odred-neposredno-potcinjen-nacelniku-generalstaba/\nMeđunarodni zvaničnici su se oglasili povodom odluke Srbije da obustavi sve vojne aktivnosti sa međunarodnim partnerima. Portparolka Evropske komisije Ana Pisonero istakla je da se od Srbije očekuje da uskladi svoju politiku prema trećim zemljama sa politikom Evropske unije. Ona se takođe osvrnula i na pritiske da Srbija otkaže vojne vežbe u Belorusiji, rekavši da je Srbija identifikovala evropske integracije kao svoj strateški prioritet. Portparol […]\nNačelnici dve klinike i jednog instituta na Vojnomedicinskoj akademiji (VMA) smenjeni su sa svojih funkcija. Ono što je zajedničko svim smenjenim načelnicima jeste njihova podrška otvorenom pismu koje su Vladi Republike Srbije i ostalim nadležnim institucijama uputili lekari okupljeni u grupi “Ujedinjeni protiv kovida“. Ministarstvo odbrane se oglasilo tim povodom saopštenjem u kojem se navodi da su u celokupnom vojnom zdravstvu u toku organizacijske promene […]\nStrana 1 od 3312345...102030...»Starije »


Mira Petrović: Bićemo na korak ispred konkurencije - Ekonomija - Dnevni list Danas\nPočetna » Ekonomija » Mira Petrović: Bićemo na korak ispred konkurencije\nPoslovnica u Skorici kod Ražnja 38. adresa u akciji "52 pošte za 52 nedelje"\nMira Petrović: Bićemo na korak ispred konkurencije\nE. D.16.09.2016. 22:08\nMira Petrović, novoimenovana v.d. direktorka javnog preduzeća „Pošta Srbije“, juče je otvorila poslovnicu s besplatnim internet-kutkom meštanima Skorice i susednog sela Smilovac, gde živi oko 2.000 stanovnika.\n– Pošta širi svoju poslovnu mrežu i obezbeđuje jednak kvalitet i pristupačnost usluga u svim krajevima Srbije, uz pun doprinos revitalizaciji ruralnih područja i ravnomernom regionalnom razvoju – ukazala je Petrovićeva.\nOna je podsetila da se akcija „52 pošte za 52 nedelje“, kojom Pošta Srbije od početka godine ide u susret srpskom selu i pomaže da se u njemu lakše živi i privređuje, sprovodi po ideji Milana Krkobabića, prethodnog direktora a sada ministra u Vladi Srbije.\n– Pošta Srbije ovim projektom radi pravu stvar i akcija otvaranja seoskih pošta, sa internet kutkom kao posebnom čarolijom, sigurno će biti nastavljena. U isto vreme, naši zaposleni, koji su pokazali da imaju mnogo znanja, umeća i profesionalnosti, osmišljavaju i nešto novo, sa čime ćemo krenuti od Nove godine. Tim proširenjem i unapređenjem usluga bićemo korak ispred konkurencije i omogućiti da sve bude dostupno i građanima koji žive daleko od Beograda – rekla je direktorka Pošte poželevši meštanima berićetnu jesen.\nDobrica Stojković, predsednik opštine Ražanj, zahvalio je tom javnom preduzeću što efikasno servisira građane i privredu, kako u gradskim tako i u manjim sredinama. On je dodao da će poštanske usluge biti veliko olakšanje i ušteda vremena i novca za stanovnike ovog dela Nišavskog okruga, koji će na ovo dobro Pošte Srbije umeti da uzvrate.\nPunim partnerstvom sa lokalnim samoupravama, za minulih 38 sedmica zaživelo je isto toliko pošta u selima Srbije, čiji su meštani dobili savremen servis na kućnom pragu. Kao i ostale ekspoziture u ovoj akciji i ova je otvorena potpisivanjem prvih ugovora o poslovnoj saradnji, i to sa Fondom za razvoj poljoprivrede opštine Ražanj i privatnim preduzećem „Likop“.


CRTA :Ekonomski status građana poljuljao veru u demokratiju - CRTA\nAktuelnosti / 14.09.2019.\n„Sve veći jaz između siromašnih i bogatih jedan je od glavnih uporišta nepoverenja u demokratiju. Ali najveći problem se trenutno dešava sa srednjom i srednje nižom klasom, koje se bune jer su imale razloga da očekuju više u odnosu od onoga što se sada ostvaruje“, zaključak je debate „Da li je i gladan čovek građanin?“ koju je organizovala CRTA u okviru Festivala demokratije.\nUčesnici diskusije dr Jelena Žarković-Rakić sa Ekonomskog fakulteta Univerziteta u Beogradu, Kori Udovički predsednica upravnog odbora i glavna ekonomistkinja u CEVES-u i Danilo Ćurčić programski koordinator Inicijative A11, složili su se da ne možemo oduzeti pravo glasa najugroženijima, jer se smatra da su oni doveli na vlast predstavnike kojima većina nije zadovoljna, zato što često siromašan sloj građana u izbornoj utakmici nema priliku da čuje jasan stav o svojim problemima.\n„U poslednjih trideset godina procesi kao što su globalizacija i seljenje radnih mesta doveli su do toga da nekadašnje srednje klase stagniraju, a da oni koji se nalaze na vrhu lestvice sve više grabe i napreduju. Kada poredimo evropske zemlje sa Velikom Britanijom i Amerikom, videćemo da zemlje Evrope koje su razvijene nalik državi blagostanja vode računa o svojim građanima koji ostaju bez posla. Dok to nije slučaj sa Amerikom i Britanijom, one su tu samo za svoje najugroženije stanovnike i to u veoma maloj meri, dok građani niskog ekonomskog i socijalnog statusa od njih ne mogu očekivati pomoć“, istakla je Jelena Žarković-Rakić.\nTakođe, dr Žarković-Rakić naglasila je da građani koji su gubitnici ovih ekonomskih procesa upravo predstavljaju potencijalne glasače koji podržavaju bregzit i Trampa.\n„Jeste period globalizacije preovladao u kome plate drže pod kontrolom konkurencije sa istoka. Ali zaboravljamo da upravo ta jeftina radna snaga isporučuje veoma jeftine proizvode, ono što je jednoj radničkoj klasi neophodno za svakodnevni život, od igračaka do odeće i ostalih stvari. Ovime dobijamo ceo jedan novi dijapazon proizvoda koji postaju sve više dostupni. Zato se to kontinuirano siromašenje ne može uočiti tako brzo. Istina je da posle 80-ih i 90-ih godina sindikati postaju zaštitnici zaposlenih umesto da budu glasnogovornici svih onih kojima treba posao“, izjavila je Kori Udovički.\nUdovički je dodala da se menja i tehnologija rada, sve više nastaje populacija koja nije ni kapitalista ni tradicionalni radnik, a u periodu 2009.godine, postalo je jasno da jedan proces predugo traje, tj.da počinje političko prestrojavanje koje treba da predstavlja društvo koje ima čvrstu političku strukturu, a mi smo tek na početku odgovaranja na političke izazove.\n„Pitanje ekonomskih i socijalnih prava jeste dodatno poljuljano nakon svetske ekonomske krize. Ljudi su postali besni, oni koji su platali veću cenu, sa manjom moći u društvu, što je i logično. Dolazi do toga da se ekonomska i socijalna prava građana dodatno urušavaju ne samo u Srbiji, već i globalno, pogotovo u Evropi. Na koji to način utiče na ostvarivanje političkih prava, jeste da nastaje nova vrsta novoglasačkog tela pogotovo mladih koji su dosta progresivniji“, rekao je Danilo Ćurčić.\nĆurčić je zaključio da je socijalna pomoć nekim ljudima u Srbiji teško dostupna, kao i da će mali broj doći u potpunosti do nje. Ali Ćurčić podseća na to da nisu najsiromašniji ti koji samo uzimaju od sistema, jer sa druge strane ekonomske politike rasipaju novac na ostale stvari i vrlo je upitno kako uspeva da se manipuliše ugroženom masom.\nPrenos cele debate možete pogledati ovde.\n“Da li je i gladan covek gradjanin?“\n“Da li je i gladan covek gradjanin?“ #DemFest\nPosted by Istinomer.rs on Saturday, September 14, 2019\nGrađani gube poverenje u birački spisak\nAkademija demokratije poželela dobrodošlicu četvrtoj generaciji\nNedostaju institucije koje bi proaktivno kontrolisale finansiranje izbornih kampanja


Srpska lista u Berlinu: Interes Srba na Kosovu je mir\nZajednica srpskih opština, dijalog Beograda i Prištine, takse, kao i trenutna politička i bezbednosna situacija bile su teme razgovora predstavnika Srpske liste i savetnika nemačke kancelarke Angele Merkel Matiasa Lutenberga na sastanku u Berlinu.\nEparhija raško-prizrenska izrazila je zabrinutost zbog najave početka izvesnih radova na lokalitetu srednjovekovne katedralne crkve Sv. Nikole, sabornog hrama novobrdskih i gračaničkih episkopa.\nHaradinaj sa članovima Bundestaga o dijalogu i vizama\nTokom zvanične posete Berlinu, kosovski premijer Ramuš Haradinaj je sa članovima Bundestaga razgovarao o situaciji u regionu i dijalogu sa Srbijom.\n"Nisu opisane krivične radnje uhapšenih na Kosovu, a to je obavezno"\nAdvokati policijskih službenika uhapšenih u nedavnoj policijskoj akciji u opštinama na severu Kosova, predali su žalbe na odluku o produžetku pritvora. Istovremeno, kosovski ministar unutrašnjih poslova Ekrem Mustafa rekao je da se istražuje ko je naredio da se puste sirene za vazdušnu opasnost, u trenutku kada traje policijska akcija.\nRusija pokrenula istragu o prebijanju Krasnoščekova\nVisoka poverenica za ljudska prava Ruske Federacije Tatjana Nikolajevna Moskalkova izjavila je u Beogradu da su nadležni organi njene zemlje pokrenuli istragu u vezi sa nedavnim prebijanjem njihovog državljanina, pripadnika Unmika Mihaila Krasnoščekova, tokom nedavne policijske akcije na severu Kosova.\nEU otkazala projekat zbog neslaganja lokalnih vlasti\nKancelarija EU na Kosovu, danas je obavestila javnost da je došlo do otkazivanja projekta u vrednosti od 12 miliona evra za izgradnju skladišta opasnog otpada na Kosovu.\nAmbasada SAD reagovala na Dačićev potpis na američkoj novčanici\nAmbasada SAD u Beogradu reagovala je na potez srpskog ministra spoljnih poslova koji se priključio internet izazovu i ćirilicom potpisao na američkoj novčanici.\nPredsednik Srbije Aleksandar Vučić rekao je na panelu "Dijalog Beograd-Priština – ulaženje u srž", u okviru međunarodne konferencije GLOBSEC u Bratislavi, da se do rešenja kosovskog pitanja može doći samo kompromisom i da ono mora biti takvo da obe strane "malo popuste". Hašim Tači izjavio da sporazum može da bude postignut ove godine.\nNikolas Abot novi ambasador Velike Britanije na Kosovu\nNikolas Abot imenovan je za novog ambasadora Velike Britanije na Kosovu, objavljeno je na sajtu Vlade Velike Britanije.\nPremijer Kosova Ramuš Haradinaj je nakon povratka iz posete Nemačkoj izjavio da se o temi podele nije uopšte razgovaralo, jer ta tema više ne postoji.\nTanasković za energične korake u zaštiti crkve u Novom Brdu\nS obzirom na sve naučne potvrde u vezi sa pravoslavnom pripadnošću Crkve Svetog Nikole na KiM, ne bi trebalo da bude bojazni da je Albanci uistinu mogu prisvojiti, ali je potrebno preduzeti veoma energične korake radi njene zaštite, izjavio je profesor Darko Tanasković povodom poteza vlasti u Prištini koje su ovu crkvu proglasile katoličkom.\nČižov sumnja da će biti samita u Parizu\nStalni predstavnik Rusije pri EU, Vladimir Čižov rekao je da sumnja da će sastanak u Parizu početkom jula biti održan dodavši da se sitaucija na Kosovu ponovo pogoršala posle samita u Berlinu.\nGoraždevac: Pritisci ojačali komšijske veze Srba i Albanaca\nKao i predhodnih dana, ispred fabrike u Goraždevcu i danas su se okupili stanovnici nekoliko sela, protestujući zbog odlaganja hemijskog otpada u dvorištu ove firme. Peticija koju potpisuju građani kruži selima čiji građani protestuju.\nVučić u Bratislavi na GLOBSEC forumu\nU Bratislavi se održava jedna od najvećih međunarodnih konferencija u Centralnoj Evropi GLOBSEC na kojoj će učestvovati i predsednik Srbije Aleksandar Vučić.\nDetalji razgovora Dačića i Lavrova\nMinistar spoljnih poslova Ivica Dačić rekao je, nakon sastanka sa šefom ruske diplomatije Sergejom Lavrovom u Sankt Peterburgu, da su detaljno razmatrali situaciju na Kosovu uči sednice Saveta bezbednosti UN 10. juna.\nTumbaković ne vodi CG protiv Kosova, ne igraju Ivanić i Stojković\nSelektor Crne Gore Ljubiša Tumbaković neće predvoditi ekipu na meču kvalifikacija za Evropsko prvenstvo, prenose podgoričke Vijesti.\nDačić: Neizvesno održavanje sastanka u Parizu\nPredsednik Srbije Aleksandar Vučić najavio je da će danas razgovarati telefonom sa nemačkom kancelarkom Angelom Merkel, kao i da će glavna tema razgovora biti Kosovo. Ministar spoljnih poslova Srbije, Ivica Dačić, kaže da je taj razgovor priprema za razgovore u Parizu.\n"Zamrznuti konflikt nije opcija koja donosi stabilnost"\nAmbasador SAD u Srbiji Kajl Skot rekao je da zamrznuti konflikt po pitanju Kosova nije opcija koja donosi stabilnost.\n"Ideja o stvaranju Balkanske unije stara koliko i nestabilna"\nEnver Hodžaj je ocenio da je ideja o stvaranju Balkanske unije "stara koliko i nestabilna".\n"Ne može biti podele Kosova - to je bilo aktuelno još 2007. tokom Ahtisarijevog procesa kada su neki takozvani stručnjaci predlagali podelu. Tada je to bila glupost - kao i sada. Ovo sada je samo ponavljanje", izjavio je za albanski servis VOA Džon Erat, zamenik direktora zaduženog za Evropu i Rusiju američkog Saveta za nacionalnu bezbednost.\nPredsednik Srbije Aleksandar Vučić razgovarao je telefonom sa nemačkom kancelarkom Angelom Merkel o bilateralnim odnosima i situaciji u regionu, pre svega o zastoju u dijalogu Beograda i Prištine. Vučić je još jednom zamolio Merkelovu da pomogne da se nastavi slobodan protok robe i trgovina.\nVučić: Nisam naivan, zapad ima snagu da ubedi Haradinaja za takse\nPredsednik Srbije Aleksandar Vučić ocenio je da zapadne zemlje znaju da je neophodno da Priština ukine takse kako bi se nastavio dijalog i da "nije naivan da veruje da nemaju snagu da ubede premijera Kosova Ramuša Haradinaja da to uradi".\n"Dijalog nema alternativu, treba ga nastaviti bez uslovljavanja"\nPredsednik Kosova Hašim Tači učestvovao je na međunarodnoj konferenciji „GlobSec“ u Slovačkoj gde je istakao da je taj forum "izvanredna mogućnost za kosovsku državu da afirmiše svoja dostignuća, da predstavi uspeh Kosova kao nezavisne i suverene države, u Bratislavi koja još uvek nije priznala kosovsku državu", navedeno je u saopštenju iz Tačijevog kabineta.\nNemačka se zalaže za ukidanje taksi Prištine na proizvode iz Srbije\nNemačka vlada ostaje pri stavu da takse od 100 odsto na proizvode iz Srbije i Bosne i Hercegovine treba ukinuti jer one predstavljaju prepreku normalizaciji dijaloga, navodi se u odgovoru Insajderu iz kabineta nemačke kancelarke, na pitanje da li je od Prištine traženo ukidanje taksi.\nOlbrajtova u sredu u Prištini\nBivša državna sekretarka Sjedinjenih Američkih Država Medlin Olbrajt učestvovaće u obeležavanju dve decenije od ulaska NATO trupa na Kosovo. Ona će održati govor na centralnoj proslavi u Prištini, u sredu, od 11 sati.\nStefanović: Odbijanje Prištine da ukine takse poraz politike EU\nMinistar unutrašnjih poslova Srbije Nebojša Stefanović izjavio je da je odbijanje Prištine da ukine takse na robu iz Srbije poraz politike Evropske unije.\nDačić sutra pred Savetom bezbednosti UN\nDve decenije od potpisivanja Kumanovskog sporazuma\nSporazum o vojno-tehničkoj saradnji Vojske Jugoslavije i KFOR-a, kojim je obustavljeno NATO bombardovanje SR Jugoslavije, potpisan je na današnji dan pre dve decenijie na vojnom aerodromu u blizini Kumanova.\nČotrić: Obavestiću Skupštinu pravoslavlja o nameri Prištine\nNarodni poslanik i šef delegacije Skupštine Srbije u Interparlamentarnoj skupštini pravoslavlja Aleksandar Čotrić je najoštrije osudio "ponovljenu nameru prištinskih vlasti da sruši nezavršeni pravoslavni hram Hrista Spasa u centru Prištine.\nLajčak: Problem Kosova lakši od promene imena Makedonije\nMinistar inostranih poslova Slovačke Miroslav Lajčak ističe da je jedini način za rešenje kosovskog problema dijalog Beograda i Prištine, ali naglašava da su takse koje je uvela Priština zakočile razgovore.


U planu otvaranje narodne kuhinje i banke hrane | Palelive.com\nPočetna Regija Zvornik U planu otvaranje narodne kuhinje i banke hrane\nU planu otvaranje narodne kuhinje i banke hrane\nZVORNIK – Opština Zvornik planira da u prva tri mjeseca 2013. godine otvori Narodnu kuhinju i Banku hrane, gdje bi obroke dobijali socijalno najugroženiji građani, saopštio je danas savjetnik načelnika opštine za mlade i nevladine organizacije Ognjen Pavlović.\nOn je dodao da će za rad Narodne kuhinje sredstva biti obezbijeđena u budžetu opštine Zvornik za 2013. godinu, kao i da je zamišljeno da se u Banci hrane prikupljaju namirnice od trgovinskih preduzeća, preduzetnika i građana i distribuiraju u vidu paketa do korisnika u seoskim mjesnim zajednicama.\n“Naši sljedeći koraci su pronalaženje odgovarajućeg prostora i njegova adaptacija, te dogovor sa potencijalnim partnerima na projektu, a to su Srpska pravoslavna crkva, Svetosavska omladinska zajednica, Udruženje porodica sa četvoro i više djece ‘Naši anđeli’ i Centar za socijalni rad koji će donijeti kriterijume po kojima će se odrediti korisnici”, naveo je Pavlović.\nPrema njegovim riječima, u planu je da se formiraju i distributivni timovi koji bi odnosili obroke do korisnika u gradu i prigradskim naseljima koji ne mogu da dođu do Kuhinje.\nNaglasivši da potencijalni partneri treba da pomognu da se organizuje rad kuhinje i dnevna podjela hrane, Pavlović je rekao i da procjene govore da u opštini ima oko 200 lica koja bi mogla biti obuhvaćena ovim projektom.\nPrethodni članakEvo nas braćo Paljani…\nNaredni članakŠkrbić – Bolnica na Sokocu u punom kapacitetu od proljeća


Borba za prestonicu Islamske države\nVojnici koji učestvuju u operaciji za oslobađanje Rake\nOpozicione Sirijske demokratske snage, predvođene Kurdim, saopštile su da je u toku bitka za oslobađanje područja severno od Rake, koju su pripadnici Islamske države proglasili svojom prestonicom u Siriji. Konačan cilj je da se preuzme kontrola nad gradom.\nPortparol međunarodne koalicije protiv Islamske države, koju predvode Sjedinjene Države, Stiv Voren rekao da će opozicione snage imatu podršku u naporima da dalje izoluju grad.\nRuski ministar spoljnih poslova Sergej Lavrov je tokom posete Uzbekistanu izjavio da je Moskva spremna da se uskladi napore sa kurdskim borcima i međunarodnom koalicijom kako bi oslobodlili Raku.\nVoren je međutim odbacio mogućnost koordinacije sa ruskim snagama. Jedan diplomata, koji je želeo da ostane anoniman je rekao da je u Raki, koja je imala 400 hiljada stanovnika, sada ostalo oko 185 hiljada civila.*\nU međuvremenu, Svetska zdravstvena organizacija (SZO) osudila je jučerašnji samoubilački bombaški napad na bolnicu u priobalnom sirijskom gradu Džableu, u kojem je poginulo više od 40 osoba, a zgrada toliko oštećena da su preživeli pacijenti prebačeni u druge bolnice.\nZa napade u Džableu i Tartusu, drugom uporište sirijske vlade blizu Sredozemnog mora, odgovornost je preuzela Islamska država.\nSZO je samoubilački napad u bolnici u Džableu okarakterisala kao kršenje međunarodnog humanitarnog prava i podsetila da je to jedan od najmanje 17 napada na sirijske bolnice u ovoj godini.


Program je deo evropskog projekta The Future Architecture Platform ("Paltforma buduće arhitekture") , pod nazivom If These Walls Could Talk ("Kad bi ovi zidovi govorili"). Tema radionice organizovane sa Računarskim fakultetom iz Beograda, Festivalom arhitekture iz Kopenhagena , MAXXI muzejem iz Rima i Trijenalom arhitekture iz Osla, bila je zgrada Doma štampe.\nNamera organizatora je da se učesnici radionice upoznaju sa objektom, njegovom arhitekturom, istorijom, sadržajima i korisnicima i u kratkoj filmskoj formi daju svoj doživljaj, komentar trenutnog stanja ili sugestiju njegovih potencijala u budućnosti. Radionica je bila posvećena produkciji kratkih filmova i video-radova kojima se sagledavaju i analiziraju raznovrsni potencijali filma i filmskog jezika za istraživanje arhitekture i njenih višeslojnih značenja.\nBONUS VIDEO - Dan zastave uz viteške borbe\nArhitektura BINA Dom štampe Letnja filmska škola


Ocena uticaja Zaštitnika građana » Ombudsman\nEK: Kancelarija zaštitnika građana efikasna i pristupačnija\nOcena uticaja Zaštitnika građana, Top\nEvropska komisija (EK) je 10. oktobra 2012. objavila godišnji izveštaj o napretku u kojem su opisani napori zemalja kanididata za članstvo u EU i zemlja potencijalnih kandidata koji su učinjeni u proteklih dvanaest meseci radi približavanja evropskim političkim i institucionalnim standardima. Nakon što je prošlogodišnji izveštaj pohvalio Srbiju, ovogodišnji je osrednje ocenio rezultate o …\nOcene OECD i EU u okviru SIGMA programa\nInstitucija ombudsmana treba da bude ojačana i konsolidovana. Iako postepeno stiče snagu i kredibilitet, javnost je još uvek slabo razume. Njen položaj može biti umanjen sve većim brojem ombudsmana različitih nivoa kao institucije širom zemlje i usled čestih preklapanja ili ustupanja nadležnosti. (str.12)\nIz procene stanja administrativnih kapaciteta za Srbiju za 2011. godine\nOcena Evropske komisije\nPrvi državni ombudsman imenovan je od strane Parlamenta 2007. godine za period od pet godina. Postoji i poseban ombudsman za Vojvodinu i nekoliko drugih na opštinskom nivou sa kojima je državni ombudsman uspostavio saradnju.Lokalna kancelarija otvorena je u južnoj Srbiji, u junu 2010. Javnost je pokazuje veće interesovanje i poverenje u Zaštitnika građana. Kancelarije ombudsmana na državnom i pokrajinskom nivou veoma su aktivne i dovele su do veće svesti kod opšte javnosti, što je rezultiralo povećanjem broja pritužbi. Broj pritužbi značajno se povećava svake godine. Do sada, državni ombudsman primio je gotovo 6.000 žalbi od građana, od kojih je dve trećine rešeno.Većina žalbi se odnosi na socijalna i ekonomska prava i nedostatk odgovora od strane administracije. Od 2007, državni ombudsman izdao je 270 pojedinačnih i 50 opštih preporuka, od kojih je skoro 80% poštovano. On je takođe predložio zakonske izmene, izdao opšte preporuke, posetio razne institucije i bio je aktivan u promovisanju zaštite ljudskih prava i prava manjina.(str.15)\nIz izveštaja Evropske komisije o napretku Srbije za 2011. godinu


Odbojka – USSB\nFutsal, Futsal studenkinje, Futsal studenti, Košarka, Košarka studenti, Košarka studentkinje, Obavestenja, Odbojka, Odbojka studenti, Odbojka studentkinje, Rukomet, Rukomet studenti, Rukomet studentkinje\nUniverzitetski sportski savez Beograda doneo je odluku da se prijave za Prvenstva studenata i studentkinja Beograda u futsalu, košarci, odbojci i rukometu produže do 28. oktobru, a početak takmičenja da se pomeri za prvi vikend novembra. Prijave za učešće ekipa vaše visokoškolske ustanove možete poslati na e-mail adresu Saveza ussb1953@gmail.com. Potrebno [...]\nProdužene prijave za studentska prvenstva!admin_ussb2020-10-19T18:15:37+02:00\nFutsal, Futsal studenkinje, Futsal studenti, Košarka, Košarka studenti, Košarka studentkinje, Odbojka, Odbojka studenti, Odbojka studentkinje, Rukomet, Rukomet studenti, Rukomet studentkinje\nPočetak Prvenstva studenata i studentkinja Beograda u odbojci, košarci, futsalu i rukometu, u organizaciji Univerzitetskog sportskog saveza Beograda planiran je za subotu 24. oktobar 2020. godine. Prijave za učešće ekipa vaše visokoškolske ustanove možete poslati na e-mail adresu Saveza ussb1953@gmail.com. Potrebno je da prijava sadrži naziv visokoškolske ustanove, ime i prezime, [...]\nPočinju prijave za Prvenstva studenata i studentkinja Beograda!admin_ussb2020-10-08T17:41:38+02:00\nFutsal, Futsal studenkinje, Futsal studenti, Košarka, Košarka studenti, Košarka studentkinje, Odbojka, Odbojka studenti, Odbojka studentkinje\nUpravni odbor Univerzitetskog sportskog saveza Beograda doneo je odluku da se kup takmičenja u futsalu, odbojci i košarci, koji su planirani za 27. i 28. jun otkažu zbog pogoršanja epidemiološke situacije u državi. USS Beograda će nastaviti da prati situaciju na dnevnom nivou i u odnosu na njen dalji razvoj [...]\nUniverzitetski sportski savez Beograda ove sezone organizovaće kup takmičenja u košarci, odbojci i futsalu u humanitarne svrhe. Svi prihodi od kotizacija biće preusmereni na lečenje Sofije Markuljević. Sofiji Markuljević je sa dva i po meseca utvrđeno da boluje od retke, ali izuzetno progresivne i smrtonosne neuromišićne bolesti – Spinalne mišićne [...]\nUSSB kupovi za Sofijin prvi korak!admin_ussb2020-06-17T14:24:48+02:00\nOdluka o prekidu takmičenja!\n3x3 basket, Atletika, Dzudo, Featured, Futsal, Futsal studenkinje, Futsal studenti, Gimnastika, Košarka, Košarka studenti, Košarka studentkinje, Kuglanje, Obavestenja, Odbojka, Odbojka studenti, Odbojka studentkinje, Plivanje, Rukomet, Rukomet studenti, Rukomet studentkinje, Šah, Stoni tenis, Sudoku, Tenis, Uncategorized, Vaterpolo\nUniverzitetski sportski savez Beograda vas obaveštava da je usled širenja virusa Covid 19, doneta odluka o prekidu svih takmičenja u organizaciji Saveza. Kao društveno odgovorna organizacija zdravlje naših takmicara i saradnika stavljamo na prvo mesto. USS Beograda će nastaviti da prati situaciju i u zavisnosti od njenog daljeg razvoja doneće [...]\nOdluka o prekidu takmičenja!admin_ussb2020-03-13T17:00:21+01:00\nU subotu 14.12.2019. godine u Hali sportova "Ranko Žeravica" na Novom Beogradu održan je Finalni dan Univerzitetskog sportskog saveza Beograda. Košarkašice Fakulteta sporta i fizičkog vaspitanja Univerziteta u Beograda osvojile su Prvenstvo studentkinja Beograda u košarci savladavši u finalu ekipu Pravnog fakulteta Univerziteta u Beogradu rezultatom 49:42. Treće mesto osvojile [...]\nOdržan USSB Finalni dan!admin_ussb2019-12-19T18:19:19+01:00\nODBOJKA: Akademija poslovnih strukovnih studija i FON u borbi za titulu!\nOdbojka, Odbojka studenti\nFakultet organizacionih nauka i Akademija poslovnih strukovnih studija igraće u finalu Prvenstva studenata Beograda u odbojci! Momci sa Fakulteta organizacionih nauka brane titulu osvojenu prošle godine. Oni su grupnu fazu završili na četvrtom mestu i u polufinalu su se sastali sa prošlogodišnjim vicešampionima, odbojkašima Singidunuma koje su savladali [...]\nODBOJKA: Akademija poslovnih strukovnih studija i FON u borbi za titulu!admin_ussb2019-12-13T16:25:52+01:00\nODBOJKA: FON i Singidunum za titulu u konkurenciji studentkinja!\nOdbojka, Odbojka studentkinje\nOdbojkašice Fakulteta organizacionih nauka i Univerziteta Singidunum i ove sezone će igrati u finalu Prvenstva studentkinja Beograda. Devojke sa FON-a su bile ubedljive tokom grupne faza takmičenja i ostvarile su maksimalan učinak ostvarivši četiri pobede. Prvu poziciju i plasman u finale obezbedile su nakon trijumfa od 2:1 u poslednjem kolu [...]\nODBOJKA: FON i Singidunum za titulu u konkurenciji studentkinja!admin_ussb2019-12-13T15:57:45+01:00\nODBOJKA: Najava polufinala\nOdbojka, Odbojka studenti, Odbojka studentkinje\nPrvenstvo studenata i studentkinja Beograda u odbojci ulazi u završnicu. Predstojećeg vikenda očekuju nas poslednje tri utakmice u konkurenciji devojaka. Odbojakašice Kriminalističko-policijske akademije u nedelju će odmeriti snage sa Fakultetom organizacionih nauka, Univerzitetom Singidunum i Akademijom poslovnih strukovnih studija. Nakon okončanja ovih mečeva znaće se koje dve ekipe će se [...]\nODBOJKA: Najava polufinalaadmin_ussb2019-12-06T13:15:22+01:00\nOtvorene prijave za volontere za Finalni dan!\nFinalni dan Univerzitetskog sportskog saveza Beograda biće održan u subotu 14.12.2019. godine sa početkom u 14 časova u Hali sportova Ranko Žeravica na Novom Beogradu. Na programu su finalne utakmice Prvenstva studenata i studentkinja Beograda u košarci, futsalu i odbojci. Ukoliko želite da budete deo studentskog spektakla kojim zatvaramo zimsku [...]\nOtvorene prijave za volontere za Finalni dan!admin_ussb2019-12-05T15:36:42+01:00


„BioSense“ radi na automatizaciji proizvodnje borovnica - Agro TV\nPočetna Novo „BioSense“ radi na automatizaciji proizvodnje borovnica\n„BioSense“ radi na automatizaciji proizvodnje borovnica\nInstitut „BioSense“ i kompanija „Zeleni hit“ realizuju projekat „FlexiGroBots“, koji bi trebalo da omogući automatizaciju procesa u biljnoj proizvodnji.\n– Proizvodnja borovnica u Srbiji postaje pravi hit, a naša zemlja ima tu sreću da se nalazi na krajnjem jugu umerenog klimatskog pojasa u kom uspeva slađi, severni tip borovnice – kazao je Oskar Marko sa Instituta „BioSense“, i dodao:\n– To znači da ovo voće kod nas sazreva ranije nego u drugim delovima Evrope, što daje poljoprivrednicima priliku da ostvare veću zaradu. Ipak, za dobar prinos je potrebno mnogo truda i teškog ljudskog rada na terenu, kao i značajna pomoć stručnjaka sa ekspertskim znanjem i veštinama.\nOskar Marko ističe da Institut „BioSense“ uz podršku naučnih fondova EU razvija sistem za digitalno vođenje proizvodnje borovnice.\n– Sateliti i dronovi opremljeni hiperspektralnim kamerama snimaju useve, a zatim roboti opremljeni najnovijim tehnologijama razvijenim na Institutu prskaju biljke, uzorkuju zemljište i eliminišu korov. Na ovaj način se smanjuju troškovi proizvodnje, povećavaju prinosi i dobijaju zdraviji proizvodi, a domaća industrija dobija jedan veliki tehnološki zamajac – ukazuje Oskar Marko.\nPlatforma će obuhvatiti bespilotne letelice i robote na zemlji, integrisaće već postojeće tehnološke platforme i komponente koje će omogućiti multifunkcionalnost i produktivnost robota, prikupljanje, integraciju i deljenje podataka, kao i njihovu bezbednost.\nNa projektu „FlexiGroBots“ sarađuje i 14 partnera iz Evrope, a trajaće 36 meseci i finansiran je iz programa EU za istraživanje i inovacije, Horizont 2020.\nFoto: FlexiGroBots, Unsplash